ועדת החוקה, חוק ומשפט, כנסת 25, פרוטוקול מספר 255, 2024-02-12 00:00

שמחה רוטמן: אנחנו בעניין הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה) (תיקון), התשפ"ד-2024

שמחה רוטמן:  מדובר בהצעת חוק ממשלתית, מי מציג אותה מטעם הממשלה? כבוד המנכ"ל, מר יהודה אבידן

יהודה חשאי: שלום כבוד היושב-ראש, הצעת החוק באה להסדיר את הארכת הכהונה של הרבנים הראשיים לישראל ושל חברי מועצת הרבנות הראשית לישראל

יהודה חשאי:  קדמה לכך עבודת מטה מאוד ארוכה, מאוד אינטנסיבית מול הייעוץ המשפטי של המשרד ושל הממשלה

יהודה חשאי:  כאן אנחנו גללנו והסברנו, שכתוצאה מדחיית חוק הבחירות, אנחנו נכנסים לסד זמנים שהוא בעייתי ומתנגש עם הוראות החוק, ולכן אנחנו מבקשים שני דברים – פעם אחת להאריך את מועד הבחירות, כשבהערות לציבור שפרסמנו ביקשנו עד י"ז באב

יהודה חשאי:  לאחר דין ודברים, הסכמנו לרדת לכיוון ה-17, או ה-18 כמדומני ליוני, שזה שבוע אחרי שבועות, ובסוף לבקשת הייעוץ המשפטי לממשלה, הוסכם על ה-30 במאי, על אף שאנחנו חושבים שזה ממש גבולי

שמחה רוטמן: תיכף אנחנו נדבר על המועדים, אני אשאל בדיוק איך המועדים שלנו בנויים

יהודה חשאי: היה עוד דבר אחד שביקשנו, שהבחירות למועצת הרבנות יידחו כחודשיים לאחר מכן

יהודה חשאי:  אני חייב לומר שלא הערתי את תשומת לב הייעוץ המשפטי לקריטיות הנושא של ההפרדה, וכמובן שלאחר מכן גם התברר שהטעמים הם יותר כבדי משקל

יהודה חשאי:  אנחנו כן נבקש לסטות בנושא הזה ולהפריד את מועצת הרבנות, על אף שהדבר הזה סוכם

יהודה חשאי:  אנחנו חושבים שעדיין יהיה נכון להפריד את מועצת הרבנות מהבחירות לרבנים הראשיים בעיקר מהסיבה שלא יהיה נכון שהרבנים הראשיים היוצאים הם קובעים את ההרכב של המועצה של המשפיעים

שמחה רוטמן: הגשת מועמדים זה גם - - -     

יהודה חשאי: גם הגשת מועמדים וגם משפיעים על המועצה של הרבנים הנבחרים, ומכאן כבר היסטורית מ-2008 אני יכול לומר שתמיד יש הפרדה בין הבחירות למועצת הרבנות לבין הבחירות לרבנות

יהודה חשאי:  אין לזה שום קריטיות, אבל אנחנו כן מבקשים לעמוד על כך שמה שלא יהיה ואיך שלא יהיה, כל מי שייבחר – כלומר, גם אם אנחנו נצא להליך בחירה של הרבנים הראשיים או הרכבי מועצה דתית – הם לא יוכלו להיות חברים בגוף הבוחר

שמחה רוטמן: זאת אומרת שהארכת המועדים הזאת לא תשמש מקצה שיפורים לטובת הגוף הבוחר

יהודה חשאי: נכון, הסכמנו לדבר הזה ולו מהסיבה שלא יחשבו שכל מה שאנחנו עושים זה כביכול ליצור מצב שאנחנו רוצים להשפיע על הגוף הבוחר

יהודה חשאי:  אני חייב לומר בהערת סוגריים, מי שמבין קצת פוליטיקה, מבין שהגוף הבוחר הזה הוא יותר נוח מאשר גוף אחר שייבחר ולא משנה איך, אבל זאת סתם הערה פוליטית של מי שמבין איך שמורכב גוף בוחר

שמחה רוטמן: זאת הבעיה, שאף אחד לא מבין את הפוליטיקות, ואנשים פה בזהירות, כי אף אחד לא מבין - -      

יהודה חשאי: ולכן אני אומר, אין לנו בעיה, אנחנו עומדים על כך שכל מי שייבחר - - -     

שמחה רוטמן: - - מן המפורסמות הוא שאיש לא מבין את הפוליטיקה של הגוף הבוחר

יהודה חשאי: לא, אנחנו מבינים, ולכן אני אומר שאני מסכים לזה ואין לי שום בעיה עם הדבר הזה

שמחה רוטמן: לא, חוץ ממך כמובן

יהודה חשאי: ולכן אני אומר שאנחנו מסכימים ואנחנו עומדים על כך מה שלא יהיה ולא משנה איזה תאריך יתקבל פה, לא משנה איזה תאריך, חברי הגוף הבוחר לא יוכלו להיות חברים באסיפה הבוחרת של הרבנות הראשית

שמחה רוטמן: ההארכה לא תשנה את הרכב הגוף הבוחר

שמחה רוטמן:  לצורך העניין, לגוף הבוחר של המועצת, הרבנים הראשיים החדשים שייבחרו לא יוכלו להשפיע?     

יהודה חשאי: בוודאי שכן, זאת המטרה

שמחה רוטמן: לפי ההצעה כרגע לא, כלומר הסיבה שאתה אמרת שנכון להפריד מאז 2008 – ואני חושב שזה הגיוני מאז 2008, כמו שאתה אומר, זה מופרד – גם במצב המקורי אחרי התיקון הקודם היה פער של זמנים מתוך הבנה שרבנים ראשיים מתמנים, הם יכולים להציע מועמדים, וגם יש חלק מחברי הגוף הבוחר שהם גם מממנים, וזה בסדר, זה לגיטימי, אנחנו רוצים את זה; זה לא bug, זה feature שלרבנים הראשיים שנבחרים יש גם say בשאלה, איך ייראה הגוף הבוחר של מועצת הרבנות הראשית, ככה היה המצב

שמחה רוטמן:       לפי הסעיף, כמו שהוא מנוסח כרגע, גם אם עכשיו אני מקבל את עצתך ואומר: אוקי, היה פער של חודשיים, במצב הנוכחי יש פער של חודשיים בין בחירות רבנים לבין בחירות מועצת, נכון? בוא נעשה copy-paste של המצב הקיים, דחינו את בחירות הרבנים, נדחה גם באותו פרק זמן בדיוק את הבחירות למועצת ונשמר את הפער הזה של החודשיים, תיכף תסביר לי אם צריך חודשיים ולמה צריך חודשיים, תיכף נדבר על התקופה

שמחה רוטמן:  אבל בוא נניח שאנחנו עושים את זה, לפי הוראת סעיף 2, הרבנים הראשיים לא יוכלו לשנות את הרכב הגוף הבוחר

יהודה חשאי: מה זאת אומרת לשנות? אני לא מבין

שמחה רוטמן: הרבנים הראשיים ממנים אנשים לגוף הבוחר? 

כרמית יוליס: כן

שמחה רוטמן: אני לא מדבר על מועמדים

אלעזר שטרן: אדוני, לפי סעיף 7 פסקה (8) הרבניים הראשיים ממנים עשרה רבנים, שהם חלק מהאסיפה הנבחרת

שמחה רוטמן: הרבנים לפי סעיף 8, בגוף הבוחר שיבחר את המועצת, ייבחרו על ידי הרבנים הראשיים הנוכחיים או על ידי הרבנים הראשיים הבאים?      

יהודה חשאי: החדשים

אלעזר שטרן: תלוי, לפי ההצעה הממשלתית - - -     

שמחה רוטמן: הנוסח היום של ההצעה – אני לא חושב שזה לגיטימי

יהודה חשאי: בוודאי שלפי ההצעה הזאת, כשרגע מועצת הרבנות והרבנות מחוברים - -     

שמחה רוטמן: זה בוודאי, על זה אין שאלה

יהודה חשאי: ברגע שזה מופרד, זה יבוא לידי ביטוי גם בסעיף 2

שמחה רוטמן: אתה לא עונה לי

שמחה רוטמן:  אני מבין שחברי הגוף הבוחר של הרבנים הראשיים וגם חברי הגוף הבוחר של המועצת שיהיו חודשיים לאחר מכן, שייבחרו לפי החוק הישן לא ייכנסו

יהודה חשאי: רבני ערים וראשי מועצות בלבד

שמחה רוטמן: תיכף נדבר על מועצות

שמחה רוטמן:  ממונים, אני בוודאי מבין; תיכף נדבר על נבחרים, זו שאלה נפרדת

שמחה רוטמן:  אבל השאלה שלי היא האם אותם עשרה לפי סעיף 8 שאמורים היו להיות - -     

יהודה חשאי: - - מומלצים

שמחה רוטמן: לא מומלצים, הם חברי גוף בוחר, הם לא מומלצים

יהודה חשאי: הם מומלצים בדרך כלל על ידי הרבנים הראשיים

שמחה רוטמן: הם לא מומלצים, הם ממונים, אל תגיד לי מומלצים

כרמית יוליס: לפי סעיף 7 (8) – עשרה רבנים שימנו הרבנים הראשיים

שמחה רוטמן: לפיו הרבנים הראשיים בוחרים עשרה רבנים

שמחה רוטמן:  אני לא מוכן לשלול מהרבנים הראשיים החדשים - - -      

גור בליי: הוא לא שולל – לא לא, רק פסקאות (1) עד - -      

שמחה רוטמן: כי זה (1) עד (5) ולא סעיף 8 – בסדר גמור, מצוין, הבנתי

שמחה רוטמן:  הכול בסדר, בשנייה שמסבירים לי לאט, אני מבין מהר

כרמית יוליס: אני לא הבנתי

שמחה רוטמן: סעיף 2 מחריג את פסקאות (1) עד (5), אבל לא את פסקה (8), זאת אומרת: פסקה (8) כן הרבנים החדשים יוכלו למנות

כרמית יוליס: לא, אם זה באותו מועד - - -     

שמחה רוטמן: לא, אבל אנחנו נשנה את זה, זה לא יהיה אותו מועד

כרמית יוליס: אז אני אומרת לפי ההצעה הממשלתית, הרבנים הראשיים היוצאים - - -     

שמחה רוטמן: נכון, אז אנחנו נשנה את זה

כרמית יוליס: אז נתייחס לזה

יהודה חשאי: זאת מהות החוק

יהודה חשאי:       אני חייב לומר עוד דבר אחד, שצריכים לזכור שיש לנושא של טוהר הבחירות חשיבות מאוד מאוד גדולה, כמה שיותר להתרחק מהנושא של הבחירות לרשויות המקומיות

יהודה חשאי:  אנחנו לא סתם אומרים את הדבר הזה, ואמרנו את זה פעם אחר פעם

יהודה חשאי:  ככל שאנחנו נעשה זאת בסמיכות, ממילא מתחילה מערכת הבחירות, ולכן יש חשיבות לסיים את הנושא הזה היום, מחר, כמה שיותר מהר, כדי שנוכל לסיים את ההליך הזה

שמחה רוטמן: ברור, מובן לגמרי שצריך לקדם את זה בהקדם, כי אנחנו דחינו את הבחירות המקומיות

ארז מלול: יפה, אתה מבין הכול היום

שמחה רוטמן: בסדר, גם התחלנו באיחור של חצי שעה, לכן אני מזדרז

שמחה רוטמן:       ביקשתי שיביאו לי לוח שנה

שמחה רוטמן:  אני מנסה להבין את לוחות הזמנים

שמחה רוטמן:  קודם לכן, כאשר עשינו את חוק הדחייה הקודם, תאריך הבחירות היה 30 באוקטובר, נכון? דחינו את הבחירות מה-30 באוקטובר לסוף נובמבר, סוף דצמבר, סוף ינואר – בארבעה חודשים

שמחה רוטמן:  ההבנה הפשוטה שלי היתה שכשממשלת ישראל היקרה באה לפה וביקשה את הדחייה הראשונה, תאריך הבחירות לרבנות הראשית היה ב-reference לבחירות לרשויות המקומיות

שמחה רוטמן:  אמרתם לנו שצריך לדחות ב-reference לבחירות לרשויות המקומיות

שמחה רוטמן:  הבחירות לרשויות המקומיות נדחו בארבעה חודשים, ואתם מבקשים לדחות את הבחירות לרבנים בפחות מחודשיים

שמחה רוטמן:  אני מנסה להבין איך עובדים התאריכים

אלעזר שטרן: חשוב להשלים את הרקע לעניין הזה, שאורך התקופה של הדחייה הוא הרכב של שני דברים: אחד, הסמיכות לתאריך המקורי של הבחירות המוניציפליות; שניים, היתה פה בקשה להזיז את זה

אלעזר שטרן:  זאת אומרת שמתוך אותה תקופה שנדחתה, רק חלק מסוים מהתקופה הזאת היה רלוונטי לסיפור של הבחירות המוניציפליות

יהודה חשאי: יותר מזה אני אוסיף, שזה גם אחד הדברים שהיו תמוהים לנו, אני לא מבין את החזרה בו של הייעוץ המשפטי לממשלה

יהודה חשאי:  אחת המטרות היתה שאנחנו רוצים לאפשר לעשות הרכבי רבנים ומועצות דתיות על מנת שזה ישקף את הרציו האמיתי של הרכב האסיפה הבוחרת; כשהרכב האסיפה הבוחרת אומר שהערים הגדולות מקבלות ייצוג אוטומטי, ולאחר מכן לפי הגודל זה יורד, ואותו דבר ראשי מועצות דתיות

יהודה חשאי:  היום נוצר מצב, שגן יבנה מקבלת ייצוג בגוף הבוחר, וירושלים עיר הבירה לא תקבל ייצוג בגוף הבוחר, או תל אביב או חיפה

יצחק פינדרוס: אבל זה באשמתכם

יהודה חשאי: זאת אשמתכם שאתם לא מגיעים איתנו להבנות

ארז מלול: חמש מערכות בחירות

יצחק פינדרוס: היום אתה ממשלה, אני חבר כנסת - - -     

יהודה חשאי: חבר הכנסת פינדרוס, אתה יכול להאשים את עמיתך בצד שמאל ששימש בתפקיד בכיר בתקופה ההיא ולא הצליח – אותי אתה לא יכול להאשים

יצחק פינדרוס: יהודה, לא האשמתי

שמחה רוטמן: יהודה, אתה הממשלה

יצחק פינדרוס: בדיוק, אתה הממשלה

יצחק פינדרוס:  לא בדקתי אישית - - -      

יהודה חשאי: אדוני היושב-ראש, אנחנו חושבים שאתה בהצעת חוק הרבנים נתת את דעתך לנושא הזה - - -     

יצחק פינדרוס: - - - אני לא אמרתי שלא

ארז מלול: מה זה קשור לרבנים הראשיים?     

שמחה רוטמן: אני יודע שאנחנו צריכים להתחרות במה שקורה כרגע בוועדת הכספים, ומריבות פנים ש"סיות ויהדות התורה מול ש"ס – אני צוחק, צוחק – זאת הצגה טובה בעיר ואנחנו נצליח למשוך את הרייטינג

שמחה רוטמן:  הכול ברור, כממשלה בוודאי שהבעיה פה מוטלת בהזנחה ארוכת שנים, זה חלק מהדבר שהביא אותנו לחקיקת חוק הרבנים

שמחה רוטמן:  בהחלט הביקורת הזאת היא במקומה, בתל אביב אין רב עיר מאז 2017

יצחק פינדרוס: בירושלים אין - - -      

שמחה רוטמן: כן, אבל בירושלים פקעה כהונתו, בחקיקה המקורית רב העיר ירושלים היה אמור להיות חלק מהגוף הבוחר, כי הוא היה לפני הדחייה הראשונה, כי הוא היה אמור לסיים את התפקיד בדצמבר והבחירות היו אמורות להיות באוגוסט, נכון? אז הוא היה אמור להיות שם, דווקא הדחייה גרמה לזה, אז פה זאת כן אשמתנו ואשמת הממשלה, כי הדחייה גרמה לזה שירושלים לא מיוצגת

שמחה רוטמן:  זאת כן אשמתנו

יצחק פינדרוס: אני אולי לא הבנתי נכון, אולי זה נורמלי במערכת פוליטית – ממשלה אמורה לטפל בזה

יצחק פינדרוס:  אם אמורה לפקוע כהונה של רב באחד בינואר, אני מצפה מממשלה יום, יומיים לפני האחד בינואר, להקים גוף בוחר, לטפל בזה, לבוא ולהגיד – בסוף יש אזרחים שצריכים לקבל שירותים

יהודה חשאי: אני אגיד לך מה קרה

שמחה רוטמן: יהודה, לא

שמחה רוטמן:  אתה יודע למה לא? כי לא אתה אשם בזה

שמחה רוטמן:  מי שאשם בזה זה הייעוץ המשפטי

שמחה רוטמן:  לא הייעוץ המשפטי כאן, אלא הייעוץ המשפטי שקובע כבר הרבה מאוד שנים, הנחיה של היועץ המשפטי לממשלה – שלא יושבים כאן בחדר, שלא עושים בחירות בתקופת בחירות מוניציפליות ועוד בחירות כלליות

ארז מלול: - - -     

שמחה רוטמן: התוצאה של הדבר הזה – אני פעם כיועץ המשפטי של התנועה למשילות ודמוקרטיה עשיתי טבלה מאוד מושקעת והצגתי אותה לוועדת חוקה בזמנו, שמדינת ישראל נשלטת על ידי נבחרי הציבור שלה בממוצע חודשיים בשנה, כי שאר הזמן אסור להם לעשות שום דבר, או לפני בחירות, או מוניציפלי, בסופו של דבר שבת היום, פסח היום ואנחנו יכולים לעבור תקופות של שנים ארוכות, שאי אפשר לקיים הליכי בחירות בגלל הנחיה שלא כתובה בשום מקום בחוק

שמחה רוטמן:       אני יכול להבין ששלושה חודשים לפני בחירות מוניציפליות לא לעשות את הדבר הזה; אני לא מצליח להבין את האינפלציה האדירה בתקופות שבהן הממשלה הנבחרת לא יכולה לבצע את תפקידה מכוח אותה הנחיית יועץ

שמחה רוטמן:  גם כשהכנסת מתפזרת, גם כשהכנסת מתפזרת במועדה, לא רק בתקופת ממשלת מעבר, זאת אינפלציה הולכת וגדלה והתוצאה של הדבר הזה היא חלק מהסיפור

שמחה רוטמן:  לכן זה נכון, היתה גם בעיה של הסכמות פוליטיות עם המשרד לשירותי דת וראשי ערים והתקנות שלא תוקנו, בג"צים, הכול נכון, ובסופו של דבר אנחנו מוצאים את עצמנו בחוסר יכולת תפקודית ממשלתית, שחלק משמעותי מלוחות הזמנים פה זה אותה הנחיית יועץ שהגיע הזמן לחשוב עליה ולחשוב עליה נכון ולהגיד: המוניציפלי – מוניציפלי, בסדר גמור, לקבוע איזה פרק זמן קטן ומצומצם לפני המוניציפלי, לקבוע איזשהו פרק זמן ששר יוצא שכבר איננו נהנה מאמון הכנסת, שזה יוצא חודש, חודשיים, פעם בכמה זמן, ולא תקופות של חצי שנה, שנה כל פעם, שכל פעם מאפס הליך, גם אם הוא התחיל כבר

יהודה חשאי: אתה אומר: ניקח את המדד של הרמטכ"ל מתי הוא מונה ולפי זה נלך

שמחה רוטמן: כן, מתי שמותר למנות רמטכ"ל, מותר גם לבחור רב עיר

גליה קליין: אפשר רק להעיר הערה? השר לשירותי דת הוא זה שמתעדף באילו רשויות להתחיל לכונן הליך לבחירת רב עיר

גליה קליין:  אני כיועצת משפטית לא מתערבת לו בשיקולים, איפה לתעדף את התהליך הזה

שמחה רוטמן: לא, את רק אומרת לו שאם כבר התחיל הליך - -      

ארז מלול: - - -     

שמחה רוטמן: - - כאשר כבר התחיל הליך וכאשר כבר יש גוף בוחר שנבחר על ידי השר, ואז באיזה חדר פה במליאה - -      

ארז מלול: - - -     

שמחה רוטמן: - - וכאשר באיזה חדר פה במליאה מחליטים על פיזור הכנסת, שלא מתחיל להיות קשור למה שקורה בהליך בחירות שאתם כבר התחלתם, את אומרת לו: stop – למה? אני לא יודע

שמחה רוטמן:  הדבר הזה הוא חסר היגיון והדבר הזה מעכב הליכי בחירה

גליה קליין: למרות שהתחילו ההליכים, דווקא נתנו אישור להליכים מאוד מסוימים, אבל לא משנה

שמחה רוטמן: חרגנו בהרבה, אבל חלק מתפקיד הכנסת זה לשאול איך הגענו למצב, שאנחנו בהארכה שנייה של בחירות

יהודה חשאי: אני רוצה לסיים את הדברים שהתחלתי לומר

יהודה חשאי:  אלעזר היועץ המשפטי, אני רוצה להזכיר שבפעם הקודמת אכן גם הוועדה, גם הייעוץ המשפטי לממשלה, גם כולם הסכימו ונתנו לזה גושפנקה אף חוקית בחוק, שאנחנו נדחה את הבחירות על מנת שנוכל כן להשלים הרכבים, כן לבחור רבנים, כן להגיע למצב שהגוף הבוחר יקבל את הרציו האמיתי שלו, איך שהוא נקבע: הערים הגדולות, הרכבי מועצות דתיות גדולות, במיוחד גם בגלל שאמרו: ראש מועצה דתית ממונה הוא אדם שאסור לו להיות בגוף הבוחר

יהודה חשאי:  זה גם לא מובן, כי יש ראשי מועצות, שהם באמת ראויים ורציניים

שמחה רוטמן: לא, אבל זה הגיוני

יהודה חשאי: אני לא יודע, על היגיון אפשר להתווכח

יהודה חשאי:  מה שהגיוני אצלך, לא הגיוני אצלנו ולא הגיוני אצל אחר, או הגיוני אצל אחר

יהודה חשאי:  לכן במיוחד לאור הדברים האלה, שעוד פעם, גם כאן הראינו שבכל הערים הגדולות יש ממונים, ואנחנו רוצים להגיע למצב שמיד לאחר תהליך הבחירות לעירייה, אנחנו נוכל לצאת להרכבים ולצאת לבחירת רבנים ונתנו שם פרק זמן של ארבעה חודשים, זה פרק זמן סביר

יהודה חשאי:  וראו פלא, המחוקק נתן את דעתו והסכים לכך, וכמובן זה היה בשילוב עם הידיעה להרחיק מהבחירות, בשילוב – אז אמרו נחזור לאיזה תאריך מקורי שהיה פעם בניסן, או לחילופין – היו שני תאריכים מסורתיים בבחירות, בניסן ובאב

שמחה רוטמן: דבר, דבר, תאמין לי שאני שומע בסטריאו

יהודה חשאי: לי יש בעיה, שאני לא יודע להסתכל ולדבר, כשאנשים לא מסתכלים עלי

שמחה רוטמן: אז דבר לחבר הכנסת פינדרוס

יהודה חשאי: הרב פינדרוס, תקשיב, זה חשוב מאוד

יהודה חשאי:  לכן לא סתם נתנו ארבעה חודשים

יהודה חשאי:  הייעוץ המשפטי לממשלה סובר אחרת כיום, הוא רואה את הדברים בצורה אחרת

יהודה חשאי:  שאני אגיד לכם שאני הכי מסכים? לא, אבל קיבלנו את זה

יהודה חשאי:  זו העמדה של היועץ המשפטי, שהם רוצים רק עד ה-30 במאי, על אף שבמכתבי ליועצת המשפטית לממשלה – תגיד מה אמרתי עכשיו, אדוני יושב-הראש

שמחה רוטמן: אתה יודע למה שאלתי אותו? כי נזכרתי שבחוק הפרטי שמקודם בנושא הזה אנחנו נתנו מענה, שאלה שייבחרו לפי החוק החדש שנתיים לא ישתתפו, זאת אומרת שבכל מקרה מי שהיית ממנה לפי החוק לא היה אמור להשתתף בבחירות למועצת הרבנות הראשית

יהודה חשאי: תבדילו בין מועצת הרבנות לבין הרבנים הראשיים

שמחה רוטמן: לא לא, אנחנו עשינו שם - - -     

יהודה חשאי: לא, אדוני היושב-ראש, אתה דיברת על מועצת הרבנות, ולמה? מה הרציו שעמד שם? הוא היה שונה, כיוון שהם עכשיו גם בוחרים את עצמם והם משפיעים על הבחירה שהם קשורים אליה

יהודה חשאי:  מועצת הרבנות קשורה גם בחלק בלתי נפרד לרבנים

יהודה חשאי:  הם מורכבים גם מהארבעה רבנים הראשיים - - -      

שמחה רוטמן: בוודאי יהיו חברי מועצת אקס-אופיציו, זו השאלה

יהודה חשאי: ולכן כדי לא ליצור מצב של linkage בין מועצת הרבנות – שהיא חלק מהגוף הבוחר – לבין מועצת הרבנות, הוחלט על ידך בוועדה שלמועצת הרבנות הם לא יוכלו להיבחר בתקופה הקרובה, כי הם משפיעים על עצמם, על הבחירה של מועצת הרבנות

שמחה רוטמן: לבחור, לא רק להיבחר

יהודה חשאי: נכון, לבחור

יהודה חשאי:  על מועצת הרבנות זה מקובל, אנחנו מדברים על הרבנים הראשיים לישראל, אבל זאת היסטוריה, זה מה שהיה

אלעזר שטרן: - - - למועצת הרבנות הראשית בשנתיים שלאחר הבחירות

יהודה חשאי: תודה רבה

שמחה רוטמן: כן, זה למועצת, לא לרבנים הראשיים

שמחה רוטמן:  נכון, אמת

יהודה חשאי: לגבי התאריך, אני שלחתי מכתב מאוד מפורט, אם תרצו, אחרי זה אכנס לפרטי המכתב, שבו הסברתי מדוע אנחנו מבקשים עד ה-18 ביוני, אבל זאת ההחלטה של היועמ"שית לממשלה יחד עם המשנה, והוועדה כאן – הדיון אצלכם

שמחה רוטמן: תודה

יצחק פינדרוס: בכנות, אני לא מבין את הבהילות

יצחק פינדרוס:  אנחנו עצרנו כמעט כל דבר

יצחק פינדרוס:  אגב, גם בבחירות לרשויות המקומיות, אם היתה אפשרות, הרי היינו דוחים אותן גם לפברואר, זאת האמת, עם כל המצוקה, ואנחנו נמצאים בתוך מערכת בחירות ואנחנו יודעים כמה זה מורכב

יצחק פינדרוס:  עשינו את זה, והייעוץ המשפטי יודע את זה, כי זה יותר מארבעה חודשים והתחיל ההליך

שמחה רוטמן: - - - בוחרים וגיל 17

יצחק פינדרוס: בכנות, הרי אנחנו לא יודעים מה הולך להיות במרץ פה בצפון, מה הבהילות? הבהילות היא יותר במקומות שבהם אין רבנים כרגע

יצחק פינדרוס:  אני הייתי שם את כל הלחץ שלירושלים יהיה רב, שלתל אביב יהיה רב, שלחיפה יהיה רב

יצחק פינדרוס:  מה הבהילות? מה קרה? למה הלחץ הזה בסמוך גם לבחירות לרשויות המקומיות? אבל לא רק זה, בוא נהיה אמיתיים, עזבו את ההסכם עם גנץ, שבכלל לא ממנים מינויים ציבוריים כרגע, יכול להיות שזה יכול לפרק את הקואליציה הדבר הזה

יצחק פינדרוס:  ימנו פתאום רבנים ראשיים בלי אישור של גנץ, כשיש הסכם קואליציוני שלא ממנים

יצחק פינדרוס:  נציבות שירות בתי הסוהר אי אפשר למנות עכשיו

יצחק פינדרוס:  חבר'ה, מה הסיפור? מה הסיפור? אנחנו נמצאים בתוך מלחמה

יצחק פינדרוס:  עזבו מה שהיה פעם, אנחנו כרגע בתוך מלחמה

יצחק פינדרוס:  מה הלחץ של הייעוץ המשפטי? כתושב ירושלים, בכנות אני אומר שאני מרגיש לא בנוח

יצחק פינדרוס:  אני נכנס היום למסעדה, אני לא יודע מי נותן את הכשרות

יצחק פינדרוס:  לא נעים לי להגיד, זאת האמת, לא יודע מי

יהודה חשאי: גם על זה יש לי מה לומר

יצחק פינדרוס: זה לא רציני, אתה יודע שזה לא רציני

יצחק פינדרוס:  בסוף כשרות צריכה להתנהל על ידי רב

שמחה רוטמן: אנחנו נדבר גם על רבני הערים

יצחק פינדרוס: אנחנו באמת במלחמה, נציבות שירות בתי הסוהר אפשר למנות?     

שמחה רוטמן: כן, בעזרת השם

יצחק פינדרוס: לא בטוח

שמחה רוטמן: נדאג גם לזה, נדאג גם לזה

שמחה רוטמן:       גברתי המשנה ליועץ המשפטי לממשלה

כרמית יוליס: כמו שהסביר פה מנכ"ל המשרד, אנחנו מביאים אליכם הצעת חוק ממשלתית שעברה ועדת שרים לחקיקה ועברה את כל הליכי החקיקה המקובלים אחרי הרבה מאוד עיון גם בקרב הייעוץ המשפטי לממשלה

כרמית יוליס:  אני מבינה שמבקשים שנבהיר חלק מהעמדות פה, ולשם כך אנחנו כאן

כרמית יוליס:       למעשה, היום לפי החקיקה שעברה בוועדה הזאת, סיום הכהונה של הרבנים הראשיים אמורה להיות ב-9 באפריל, שזה באמת א' ניסן, ולפי תזכיר החוק שהופץ, לכאורה ביקשו לדחות הרבה את מועד סיום הכהונה שלהם, ככה שהוא יהיה בקיץ ובשלהי אוגוסט

כרמית יוליס:  לאחר שיח מעמיק שהתקיים גם עם המשרד וגם בקרב כלל הגורמים בייעוץ המשפטי לממשלה, אנחנו סבורים שדחייה נוספת של מועד הבחירות – כי אני מזכירה שזאת בעצם הדחייה השנייה – מעוררת קשיים מאוד מאוד משמעותיים

כרמית יוליס:  היא כוללת גם דחייה והארכה של נושאי משרה שיפוטית, ולכאורה, על פניו, היא היתה יכולה לאפשר גם שינויים של הגוף הבוחר, של האסיפה הבוחרת עקב הדחייה

כרמית יוליס:  אני עוד מעט אתייחס להיבטים שנוגעים לבחירות המוניציפליות ולבחירות לכנסת, שלמעשה לא אפשרו לכונן את כלל ההרכבים של רבני הערים; אני חושבת שזה מושרש באיזו מטריה משפטית מאוד מאוד נטועה ומוכרת מזה הרבה שנים, ואני אתייחס לזה בשולי הדברים

כרמית יוליס:       על רקע הדבר הזה, אנחנו סבורים שהיה קושי משפטי משמעותי בפגיעה בעקרונות היסוד האלה, שמדברים על זה שתוך כדי התקופה משנים את הכללים, ולכן חשבנו שכדי שהקשיים שגלומים בהסדר לא יעלו כדי מניעה משפטית, יש צורך להכניס שני תיקונים משמעותיים

כרמית יוליס:  הראשון נוגע לעצם דחיית מועד הבחירות, ושוב – כיוון שאנחנו מדברים על הארכת כהונה נוספת, אנחנו סבורים שצריך לדחות את הבחירות לפרק הזמן המינימלי הנדרש

כרמית יוליס:  במובן הזה, זאת לא אנלוגיה שווה, אבל כן אנחנו קיבלנו השראה מסוימת מחקיקות ספציפיות, שמדברות על דחיית מועד בחירות, וגם שם העיקרון עליו מדברים זה דחייה לפרק הזמן המינימלי הנדרש

כרמית יוליס:  על בסיס ההתכתבות והשיח הבאמת מעמיקים שהיו עם המשרד לשירותי דת, בחנו את הדברים וראינו שמכוח הדינים המוניציפליים ראש עיר נכנס לתפקידו תוך 21 ימים ממועד הבחירות

כרמית יוליס:  אנחנו גם מתייחסים לאפשרות של סבב שני, למרות שבסוף זה אנחנו יודעים שזה קורה במיעוט מהרשויות המקומיות, ספק אם זה בכלל רלוונטי להרכב הגוף הבוחר; ואם מונים את כל הימים האלה, כולל מועד ההודעה שזה 21 יום לפני הבחירות, צריך להודיע לראש העיר ולכלל חברי הוועדה שהם משתתפים בגוף הבוחר, אז לכל היותר אנחנו הגענו לסוף מאי – וזאת אבן יסוד אחת בחוות הדעת המשפטית שלנו

כרמית יוליס:       אבן היסוד השנייה, שאני מבינה שהיא לא שנויה במחלוקת, וגם כנראה עולה בקנה אחד עם הצעת החוק הפרטית שמקודמת פה בוועדה, נוגעת לעצם היכולת לשנות את הרכב הגוף הבוחר באמצעות מינויים שייעשו תוך כדי התקופה

כרמית יוליס:  גם בזה אנחנו ראינו הרבה מאוד קשיים בדבר הזה, ושוב, זה חורג מהפגיעה המינימלית הנדרשת, כי אם הפגיעה המינימלית היא עצם ההזזה רק בגלל נבחרי השלטון המקומי – שאנחנו רוצים לאפשר להם להתבסס ולהיכנס לתפקידם ורק עבורם למעשה לדחות את המועד – שינוי כלל חברי האסיפה, ככל שיש חירות לעשות את זה, ראינו בזה קושי משפטי משמעותי

כרמית יוליס:  לכן עיקר חוות הדעת שלנו, כמו שאמרתי, מתבסס על שני אדנים משפטיים: אחד, הדחייה לפרק הזמן המינימלי הנדרש, וזה המועד שהגענו אליו, הוא המועד שעבר ועדת שרים והוא כרגע העמדה הממלכתית; והשני נוגע לעצם היכולת למנות בתוך התקופה רבני ערים, זה רלוונטי בעיקר לרבני ערים ולמועצות דתיות, ולכן סעיף הכשירות שנכנס בחוק, שמונע את היכולת למנות, אם אני אגיד בפשטות מה הוא אומר

כרמית יוליס:       אני רוצה להתייחס למה שעלה פה לגבי הבחירות למועצת הרבנות אל מול הבחירות לרבנות

כרמית יוליס:  אנחנו ביקשנו להסיר את הסעיף הזה מהצעת החוק ומהנוסח שמגיע לוועדת שרים, וכמו שמנכ"ל המשרד אמר בהגינות, לא הצלחנו להבין מה מצדיק את הדחייה לבחירות של מועצת הרבנות, כי שוב, האינטרס המאוד משמעותי שראינו לנגד עינינו זה הדחייה לפרק הזמן המינימלי הנדרש, ופה פתאום צצו לנו עוד חודשיים ולא הבנו מאיפה זה מגיע

שמחה רוטמן: עכשיו כשאתם רואים את סעיף 8 בחוק הרבנות הראשית- - -     

כרמית יוליס: לא, אז אני אומרת, ממש ממש בימים האחרונים אנחנו מבינים שהזרקור הוא לגבי סעיף 7 ו-8, אבל גם פה אדוני, אני רוצה להגיד שעד שנת 2008, הבחירות למועצת הרבנות הראשית היו מוקדמות לבחירה של הרבנים הראשיים

כרמית יוליס:  זה אומר שהרבנים הראשיים היוצאים - -     

שמחה רוטמן: זאת אומרת שבאת להחזיר עטרה ליושנה

כרמית יוליס: לא, אלה ביטויים של הצד הזה של השולחן

כרמית יוליס:  זה מאוד קשה לקרוא את החוק ולהגיד שיש פה איזושהי הנחה משפטית מבוססת, שהרבנים הראשיים הנכנסים הם אלה שיציעו את עשרת הרבנים למועצת הרבנות

שמחה רוטמן: מ-2008 זה מה שקרה

שמחה רוטמן:  אפשר לדבר על היסטוריה

כרמית יוליס: הרבנים הראשיים היוצאים הם אלה שהציעו את עשרת הרבנים, שהם היו רלוונטיים גם לבחירה של הרבנים הראשיים וגם לבחירה של המועצת

כרמית יוליס:  אם אנחנו בדחייה שנייה ואנחנו מקבעים את העיקרון שאפשר לדחות רק לפרק זמן מאוד מאוד מינימלי - - -     

שמחה רוטמן: ב-2008 היתה את הנחיית היועץ, שלא מקיימים בחירות בתקופת מוניציפלי?     

כרמית יוליס: אני חושבת שכן

שמחה רוטמן: אני חושב שלא, אני יודע מתי היא יצאה

כרמית יוליס: אנחנו נבדוק את זה

שמחה רוטמן: אבל זה לא משנה, עם כל הכבוד

כרמית יוליס: אבל זה בכלל לא קשור אחד לשני

שמחה רוטמן: לא, זה קצת כן קשור

כרמית יוליס: לא, זה לא קשור, כי מה שאנחנו באים להגיד זה שאין איזשהו עיקרון יסוד שאומר - - -     

שמחה רוטמן: זה לא עיקרון יסוד, זה רק איך שנהגו בשתי הבחירות האחרונות

כרמית יוליס: לא, זה רק פעם אחת, כי לפני חמש שנים לא היתה בכלל את הסיטואציה הזאת, הרבנים הראשיים ישבו על הכיסא שלהם, אז השאלה לא היתה

יהודה חשאי: תמיד כל חמש שנים יש

כרמית יוליס: נכון, אבל השאלה האם רב ראשי יוצא יכול לבחור רבנים שיהיו חלק מהגוף הבוחר היא רלוונטית רק - - -     

יהודה חשאי: כלומר, קלקול שנוצר ואנחנו מגלים אותו, צריכים להשריש אותו – זה מה שאת אומרת כרמית? אני חושב שזה לא נכון

יהודה חשאי:  אני אומר עוד פעם, זה היה ב-2008, אבל היו טענות ומענות על כך שהרבנים היוצאים מכתיבים לרבנים החדשים את הדירקטוריון שלהם, את חברי המועצת שלהם

יהודה חשאי:  זה דבר שלא היה ראוי

יצחק פינדרוס: זה לא כזה רע

יהודה חשאי: בסדר, אתה אומר שלא, אבל אנחנו לא מתווכחים עם הרבנים

יצחק פינדרוס: - - - תמיד, זה לא כזה רע

יהודה חשאי: הרב פינדרוס, להבדיל מאחרים, אנחנו נשמעים לרבנים

יהודה חשאי:  כשהם אומרים שזה לא דבר ראוי, אנחנו יותר מקבלים את הדעה שלהם מאשר דעה של אחרים

יצחק פינדרוס: הרבנים היוצאים או הנכנסים?     

יהודה חשאי: שניהם עדיין רבנים

יצחק פינדרוס: אז שאלתי, איזה רבנים, היוצאים או הנכנסים?     

יהודה חשאי: אמרתי שניהם, שניהם גם היוצאים וגם הנכנסים הבינו שזה לא ראוי, ואנחנו, איך אומרים, לא מתווכחים בנושאים האלה

יהודה חשאי:  המשנה, אני אשמח לדעת מה קרה בין הצעת החוק - - -     

שמחה רוטמן: אבל היה חוק ב-2013 שעסק בזה במפורש, שדחה את המועדים

כרמית יוליס: נכון

שמחה רוטמן: והוא התייחס לזה

שמחה רוטמן:  ב-2013 יצרו את הפער, אז המחוקק ב-2013 בא ואמר: קודם בוחרים רבנים ראשיים ואז בוחרים חברי מועצת

שמחה רוטמן:  המחוקק לא ב-2013, אלא ב-2023 אמר: קודם בוחרים רבנים ראשיים, עכשיו מועצת

שמחה רוטמן:  עכשיו אנחנו מנסים לשנות את זה ועוד לקצר את כהונת חברי המועצה הנבחרים

יהודה חשאי: אבל יותר מזה, אשמח לשמוע מה קרה בין הצעת החוק רק לפני חמישה חודשים, שבה על דעת כל משרד המשפטים הגדול, כולל כל הכנסת המהוללה, כן אמרו שצריכים לבחור רבנים וצריכים לבחור ראשי מועצות, כדי שהם כן יוכלו להשפיע על הרבנים הראשיים כדי להגיע למצב - - -     

איגי פז: זה לא נכון

איגי פז:  להפך, דווקא אמרנו שיש עם זה קושי

יהודה חשאי: אני מציע לכם לקרוא את החוק

איגי פז: לא, אבל מה כתבנו - - -     

יהודה חשאי: לא, הדבר הזה עבר בצורה מוחלטת, ללא שום הסתייגות

יהודה חשאי:  אני יכול להביא אתכם לוועדה כאן עוד פעם ותראו את הדברים

שמחה רוטמן: רבותי, ויכוחים בתוך הממשלה תעשו בהזדמנות, פה אני צריך להשתכנע

יהודה חשאי: לא הבנו מה קרה שזה פתאום השתנה

כרמית יוליס: אדוני היושב-ראש, אני רוצה להגיד רק עוד משפט בנושא שאני חושבת שהוא לא בליבה של החקיקה הזאת, אבל הוא כן עלה פה

כרמית יוליס:  בסוף ההנחיה הזאת, שאני באמת לא יודעת להצביע במדויק מתי היא באה לעולם, אבל מתוך כל ההנחיות שנוגעות למינויים בתקופת בחירות, דווקא ההנחיה הזאת היא מאוד מאוד מושרשת

כרמית יוליס:  בסוף הבחירה של רבני עיר מתבססת גם על שר, יש לו תפקיד משמעותי בתהליך הזה, וגם היא מאוד מאוד מתבססת על מועצת הרשות המקומית, ולכן כשכל הרשות המקומית - - -     

שמחה רוטמן: לא, אז אני אמרתי שוב, אני חושב שהגיוני וסביר ששלושה חודשים לפני תום כהונה של - - -     

כרמית יוליס: עכשיו אנחנו מדברים - - -     

שמחה רוטמן: גברתי המשנה, כאשר מדברים על חוק של הארכה כפולה כבר שניתן, אמנם זה לא נוגע ישירות - -      

כרמית יוליס: נכון

שמחה רוטמן: - - אבל זה נוגע בעקיפין

שמחה רוטמן:  אנחנו בסופו של דבר מקיימים הליך בחירות, ועוד מכניסים פה הוראה ספציפית – כן, שאומרת שגם אם יבחרו רבנים, שנכון לעכשיו בחוק בצורה שאת מציעה אותו, גם אם המשרד לענייני דת סוף סוף יעשה את תפקידו – ואין בזה טענה חלילה וחס למר יהודה אבידן - - -     

יהודה חשאי: מפריעים לנו לעשות את תפקידו

שמחה רוטמן: אין בזה טענה למר יהודה אבידן, שמאז שנכנס לתפקיד היה מאוד מורכב לקדם את הליכי הבחירות, אבל המשרד כמשרד סוף סוף יבצע את תפקידו ויבחר רבני ערים; בהצעה שאתם מביאים כרגע, ששונה מהצעת הדחייה הקודמת שהיתה, לפי החוק הקודם שהיה, הצעת חוק ממשלתית שאושרה ככתבה וכלשונה בלי שינויים ובלי ויכוחים, לא הכנסנו שם שום שינוי, אם היה פועל משרד הדתות כראוי וכנדרש, היו בחירות ב-30 באוקטובר לפי המצב שהיה אז - -     

יהודה חשאי: - - היום היו רבנים

שמחה רוטמן: - - ואם הוא היה מצליח, ואנחנו גם תכננו לקדם חוק שיעזור לו להצליח לעשות את זה בקצב מהיר ובלי עיכובים, וישבנו על כל תג ופסיק בתהליך, כדי לאפשר את ההליך בצורה מהירה, ובלי שאנשים יכולים לתת ברקסים, כדי שסוף סוף ימונו רבני ערים במדינת ישראל, אז היום היו ממונים רבנים לתל אביב, לירושלים ולחיפה

שמחה רוטמן:  בעזרת השם היו ממונים במועד, והיו יכולים לא להשתתף כמועצת, את זה הם בדקו כרגע, כי החשש שאת מצביעה עליו קיים, אבל לרב הראשי – כן

כרמית יוליס: מה ההבדל?     

שמחה רוטמן: מה ההבדל? ההבדל הוא ניגוד העניינים האישי

שמחה רוטמן:  ההבדל הוא ניגוד העניינים האישי, וההבדל הוא שיום אחד, בעזרתם השם תבינו במשרד המשפטים, שאת אותם כללי ניגוד עניינים שחלים על יועצים משפטיים, אפשר להחיל גם על כל שאר העולם

שמחה רוטמן:  ניגוד עניינים הוא ניגוד עניינים אישי, פירוש כאשר אני ממנה אדם ואני אומר: אני עכשיו ממנה אותך, יש חברי מועצת בגוף הבוחר שימנו אותך כדי שתבחר בהם להמשך כהונה, וזה היה הנימוק שהבאנו, אמרנו: יש חברי מועצת, שהם משתתפים בהליך הבחירה של רב העיר תל אביב, והם יגידו: אני רוצה להמשיך עוד קדנציה במועצת, ולכן אני אבחר לרב תל אביב את ראובן האשכנזי ושמעון הספרדי, כדי שהם יישבו אצלי בגוף הבוחר ויבחרו אותי לעוד קדנציה במועצת

שמחה רוטמן:  מאחר שזה החשש שעלה, לכן הכנסנו את ההוראה

שמחה רוטמן:  אבל מאחר והרבנים הראשיים לא מתמודדים לעוד כהונה ואין חשש שהרבנים הראשיים ימנו אדם כדי שימשיך את כהונתם, ולכן אין ניגוד עניינים בהליך הבחירה, לכן עשינו הוראה וניסחנו אותה על חברי המועצת ולא על הרבנים הראשיים

שמחה רוטמן:  זאת הסיבה וזה ההיגיון וזה ניגוד עניינים

שמחה רוטמן:  כל השאר – יש חשש אחר, שהוא חשש משיקול דעת פוליטי

שמחה רוטמן:  עם כל הכבוד, שיקול דעת פוליטי הוא אינהרנטי בהליך בחירה

שמחה רוטמן:  כשזה ממונה של שר – פה אני לא מסכים עם המשרד לשירותי דת –  קבע המחוקק ובא ואמר: לשר יש X מקומות בגוף הבוחר, אז אני לא נותן לו דרך המועצות הדתיות להכניס עוד מקומות, כי זה האיזון שנשמר, אבל אם יש נבחר, ראש מועצה דתית שנבחר, נכון שלשר יש יד ורגל בבחירתו, אבל עדיין זה אינהרנטי בתהליך

יהודה חשאי: אדוני היושב-ראש, מי שמכיר מה זה הרכב, אין לשר מה לומר, מה לעשות? אני מוכן להסביר לך את זה, אין לו מה לומר

שמחה רוטמן: אבל זה לא משנה כרגע, אבל זה לא משנה כרגע

יהודה חשאי: לא, אבל זאת נקודה חשובה, כי חושבים שלשר יש קבוצה למנות אותה, אבל אף אחד לא רואה את הבג"צים

שמחה רוטמן: יהודה, מי נמצא בגוף הבוחר של מועצה דתית?     

יהודה חשאי: רק נציגי העירייה, למה? כי זה מורכב 50% הקואליציה ו-50% שהשר מביא

שמחה רוטמן: נקודה - - -     

יהודה חשאי: לא לא, אתה לא שומע, אתה לא שומע

שמחה רוטמן: אבל יהודה, אני לא רוצה

יהודה חשאי: אני חייב, בבקשה

שמחה רוטמן: לא, אתה לא חייב, אתה ממש לא חייב

יהודה חשאי: אני מתחנן בבקשה, תן לי פעם אחת

שמחה רוטמן: אחר כך, אחר כך

יהודה חשאי: אני אסביר לך במילה אחת

שמחה רוטמן: אבל זה לא משנה לי כרגע

יהודה חשאי: זה משנה מאוד, כי השר מאזן את נציגי הקואליציה והאופוזיציה, ולכן השר לא יכול להחליט שהוא לוקח את יהודה אבידן וממנה אותו חבר מועצה באשדוד, אם אני לא נציג ש"ס או נציג הליכוד

כרמית יוליס: אני חושבת שהמגבלה הזאת שאנחנו הוספנו לגבי מינויים בתוך התקופה ועד הבחירות מושתתת ברובד המשפטי על עניין שאומר, שאם אנחנו דוחים את הבחירות, אנחנו רוצים לעשות את זה עם המינימום הנדרש - - -      

שמחה רוטמן: אבל בדחייה הקודמת לא ביקשתם את זה

כרמית יוליס: נכון, אבל אנחנו בדחייה שנייה

שמחה רוטמן: אבל זה לא משנה, זה לא משנה

כרמית יוליס: למה זה לא משנה?     

שמחה רוטמן: יותר מזה אני אגיד לך, בדחייה הקודמת מה שאתם עשיתם, בלי לשים לב או עם לשים לב, אתם לקחתם רב שיש לו מקום בגוף הבוחר מכוח תפקידו, הרב של ירושלים, והעפתם אותו מהגוף הבוחר

שמחה רוטמן:  זה מה שעשיתם בלי לשים לב

שמחה רוטמן:  הוא היה שם ואתם דחיתם, והוצאתם אותו מההליך

כרמית יוליס: מה זאת אומרת? אבל אם הכהונה שלו פקעה, זאת המשמעות

כרמית יוליס:  מי שמבקש דחיית בחירות, צריך להבין - - -     

יהודה חשאי: להזכירכם, הדחייה היא מלחמה, לא אנחנו

שמחה רוטמן: יהודה, אינני זקוק לעזרה

שמחה רוטמן:  אם את רוצה להגיד: אין בעיה, בוא נעשה roll back, הרכב הגוף הבוחר יהיה בדיוק מה שהיה ביום חקיקת החוק הקודם – בדיוק, לא רוצים להתערב לא לפה ולא לשם

שמחה רוטמן:  מה שקורה זה שבחוק הראשון הכנסתם דחייה ובחוק השני אתם אומרים: אנחנו מנסים לשמר מצב, איזה מצב? שאנחנו יצרנו

שמחה רוטמן:  אנחנו ייצרנו עיוות בגוף הבוחר, העפנו את הרב עמאר מהגוף הבוחר, ועכשיו אנחנו מבקשים שתשמר את זה, וגם אם תמנה רב חדש - - -     

איגי פז: לא העפנו אף אחד, הכהונה הסתיימה על פי דין

כרמית יוליס: זה לא היה בשיח, בשום אופן זה לא היה בשיח

שמחה רוטמן: הכהונה הסתיימה על פי דין

כרמית יוליס: השיח על הרב עמאר בכלל לא עלה בפעם הקודמת, אף אחד לא היה מודע לזה

שמחה רוטמן: אבל זה לא משנה, זה מבחן התוצאה

גור בליי: אדוני היושב-ראש, אבל אם עברתי דירה בבחירות מוניציפליות?   

שמחה רוטמן: אבל זה לא עברתי דירה

שמחה רוטמן:  חברים, יש לנו פה גוף בוחר

גור בליי: אם הייתי תושב ירושלים, ועכשיו - - -     

שמחה רוטמן: אני יכול לקבל חוות דעת משפטית מהייעוץ המשפטי לממשלה? אם אני עכשיו אחוקק חוק, שלא יתקיימו בחירות בוועדה לבחירת שופטים עד חודש נובמבר 2024

שמחה רוטמן:  – זה בכלל לא פרסונלי, זה רק יגרום לזה שהשופט פוגלמן לא יהיה חבר בגוף הבוחר, למה? כי הכהונה שלו פוקעת באוקטובר

כרמית יוליס: יש 150 חברים, אתה מדבר איתי על אחד מתוך 150

שמחה רוטמן: לא, יש הרבה ממונים, יש מעט מאוד אקס-אופיציו, והוא אקס-אופציו – הוא אקס-אופיציו, יש מעט אקס-אופיציו

כרמית יוליס: לא כל כך מעט, 30 רבני ערים מהערים הגדולות, 14 מהמועצות האזוריות

יהודה חשאי: אז איך בדיוק השר משפיע כאן? איך השר משפיע כאן פתאום?     

כרמית יוליס: אני אומרת, עשו את כל זה בגלל – זה ממש למתקדמים

שמחה רוטמן: עכשיו מה את אומרת? שאם יבחרו, אם יבחרו זה עיוות הגוף הבוחר, אבל אם לא יבחרו זה לא עיוות הגוף הבוחר, ואני אומר: עיוות זה עיוות; או שאת רוצה להחזיר את זה למה שהיה, שמי שהיה בגוף הבוחר ביום הדחיה הראשון, לא משנה מה, אין יוצא ואין בא, כמו ממשלת המעבר הישנה, אין יוצא ואין בא, אני עושה roll back, אף אחד לא ירוויח מהדחיות ואף אחד לא יפסיד מהדחיות

שמחה רוטמן:  מי שהיה בגוף הבוחר ביום הדחייה הראשון, יהיה חלק מהגוף הבוחר, סיים תפקיד, לא סיים תפקיד, גיל 75, לא סיים, הוא נשאר בגוף הבוחר; או שאני בא ואומר: את מה שהחוק הראשון אפשר – ולא רק אפשר, אלא אנחנו מראש קבענו גם את לוחות הזמנים וידענו שיוכלו להיבחר רבני ערים, והם יוכלו לשבת, כדי שרבני הערים הגדולות יוכלו להיות חלק מהגוף הבוחר, ואתם עכשיו מציעים הצעה – אתם עושים את זה גם לגבי חברי המועצת, אז לגבי חברי המועצת אני לא מתווכח אתכם, כי אני גם חשבתי שהרעיון הזה הוא נכון, ואני עשיתי את זה בהצעת החוק הפרטית ויש שם שאלה של ניגוד עניינים ישיר של "שמור לי ואשמור לך", "אתה תמנה אותו והוא ימנה אותך"

שמחה רוטמן:  אמרתי: אוקי, בזה היגיון, אני לא מתווכח, למרות שלא הכנסנו את זה בקודם ועכשיו אנחנו מכניסים, אני מבין את ההיגיון

שמחה רוטמן:  לרבנים הראשיים אין היגיון, ולא רק שאין היגיון, יש חשיבות גדולה – גם בשביל הקרדיט הציבורי, בסופו של דבר מדובר פה שאנחנו בוחרים את ראש העדה הדתית היהודית, ואנחנו אומרים: ראש העדה הדתית היהודית ייבחר, אבל רבני הערים הגדולות, תל אביב, ירושלים וחיפה, ששם יש את רוב הציבור - -     

יהודה חשאי: - - ורמת גן

שמחה רוטמן: - - ועוד ערים, לא ישתתפו בגוף הבוחר של ראש העדה הדתית

שמחה רוטמן:  זה כמו שאני אגיד עכשיו: נבחר את ראש העדה הדתית הדרוזית, רק בלי עוספיה ודליית אל כרמל, זה לא הגיוני, להבדיל – לא להבדיל, זה לא משנה

כרמית יוליס: לא הבנתי את ההצעה, אנחנו לא מבינים

שמחה רוטמן: עוד אין הצעה, קודם כל אני מציף את הבעיות בהצעת החוק כפי שהיא כרגע, תיכף נדבר על הצעות

שמחה רוטמן:  אני מציף את הבעיות, שהצעת החוק בצורתה הנוכחית מעוררת

שמחה רוטמן:  היא לא מחזיקה בהיגיון פנימי

שמחה רוטמן:  אם יש פה פער אחד – תיכף נדבר על המועדים, מתי בדיוק המועד – אנחנו קבענו מועד, אז הסבירו פה חלק מהפער, זה היה צריך להיות א' אדר ודחינו את זה ל-א' ניסן בשביל הסמליות של א' ניסן, וזה באמת נאמר בדיון הקודם, אז צריך לראות עכשיו מה הפערים

שמחה רוטמן:  זה לא חייב להיות צמוד, זה לא קדוש, אבל בעיקרון היה פה פער של ארבעה חודשים בין הבחירות המוניציפליות לבין הבחירות לרבנות, ועכשיו צמצמנו את הפער

שמחה רוטמן:  זאת בעיה אחת

שמחה רוטמן:       בעיה שנייה, פער בין המועצת לבין הרב

שמחה רוטמן:  אז היה פער של חודשיים, ועכשיו לא רק שאין להם פער של חודשיים; אתם עושים את זה באותו יום, וזאת ממש התערבות בגוף הבוחר

שמחה רוטמן:  אתם מביאים לי הצעת חוק עם התערבות פרסונלית בגוף הבוחר, כשבגוף הבוחר הקודם – בלי החוק שאתם מביאים – הרבנים הראשיים החדשים היו יכולים לבחור, ועכשיו אתם נותנים לרבנים הראשיים הנוכחים למנות עשרה אנשים בגוף הבוחר, זה אתם נותנים, כשלא היה להם

כרמית יוליס: אני לא בטוחה שלא היה להם

שמחה רוטמן: בוודאי שלא היה להם

שמחה רוטמן:  לפי החוק הקיים, לא היה להם, אז אתם מביאים לי חוק, עם כל הכבוד – אלמלא הייתי מכיר את הליכי העבודה הממשלתיים ואת העובדה שכולנו עובדים בלחץ, בטוח שלא שמתם לב לזה, אבל החוק הממשלתי שאתם מביאים, נותן לרבנים הראשיים המכהנים לא רק את היכולת להאריך את כהונתם, שאתם נורא נורא דואגים מזה, אלא גם את היכולת להכתיב מי יהיה הבא בתור, וזה לא לגיטימי – לא, מי הבא בתור במועצת, לא לעצמם; לעצמם כן, זה קיים בחוק, אני מדבר על המועצת

כרמית יוליס: לא, אבל איך אתה רואה מהחוק שיש את הפער הזה? החוק מדבר על אסיפה בוחרת, שהרבנים הראשיים בוחרים מתוכה עשרה רבנים

שמחה רוטמן: אבל יש אסיפה בוחרת שנייה, כי כשיש לי חודשיים ויש לי מועדים לבחירות, אני גוזר מהם את הזמנים אחורה, ואפשר היה שהרבנים הראשיים החדשים היו ממנים ואתם מתערבים לי בגוף הבוחר בהצעת חוק ממשלתית שאתם מביאים ושמתערבת בגוף הבוחר למועצת, אני לא מבין את זה

שמחה רוטמן:  זה נראה לי מאוד משונה

כרמית יוליס: אני חושבת שהתיאוריה לא מלמדת על זה בכלל

עידו פכטר: הרבנים הראשיים לישראל כן יכולים אחר כך להיבחר למועצת

שמחה רוטמן: לא, להיבחר אבל הם לא קובעים את הגוף הבוחר

שמחה רוטמן:  הרב פכטר, מאוד פשוט, לפי החוק הקיים היו אמורות להיות בחירות לרבנים הראשיים פער של חודשיים, ובפער הזה של חודשיים היו באים הרבנים הראשיים החדשים ובוחרים X חברי גוף בוחר, אני לא מדבר אתך עכשיו על מועצת

שמחה רוטמן:  יש להם גם אפשרות להגיש מועמדים

שמחה רוטמן:  עכשיו אתה מביא הצעת חוק ממשלתית, שמתערבת בבחירות תוך כדי ההליך

שמחה רוטמן:  אני פה שומר הסף, אני לא מבין את זה

יהודה חשאי: לולא המלחמה, זה היה אחרת

שמחה רוטמן: נכון, ולכן זה לא הגיוני

שמחה רוטמן:       דבר נוסף, הפער מהבחירות המוניציפליות, תיכף נדבר עליו, אז יש פה שני פערים בזמנים: אחד, מתי הבחירות המוניציפליות, מתי בחירות הרבנים; ויש עוד פער בשאלה האם הרבנים שייבחרו באותו פער, אני מודע לבעייתיות בזה מצד אחד; מצד שני יש בעייתיות בצד השני, והאיזון שאומר שהערים הגדולות לא ישתתפו בגוף הבוחר לרב הראשי

שמחה רוטמן:  מועצת – אמרנו, יש ניגוד עניינים, אנחנו הכנסנו את זה, אנחנו התעקשנו על זה

שמחה רוטמן:  אתה זוכר? אתה ישבת פה בכל הדיונים

שמחה רוטמן:  אנחנו התעקשנו שלא יהיה את ניגוד העניינים הלוך ושוב, אבל לרבנים הראשיים, כשאנחנו בוחרים מישהו שהוא ראש העדה הדתית, כמו שאמרתי, לא יתכן שאנחנו נגיד: אנחנו בוחרים ראש עדה דרוזית בלי עוספיא ודליית אל כרמל, שני המקומות הגדולים של הדרוזים

כרמית יוליס: אז מה, אז עכשיו נחכה עד שייכנסו רבנים חדשים? 

שמחה רוטמן: אין דנים אפשר משאי אפשר

שמחה רוטמן:  אם לא יספיקו לקדם את הליכי המינוי לרבנים, אני לא יכול להכריח אותם, אין מה לעשות

שמחה רוטמן:  אבל לקבוע מראש בחקיקה, שגם אם יפעלו כדת וכדין, נבחר ראש עיר חדש בתל אביב, אומר: אני רוצה למנות את הרב פלוני, אלמוני לרב העיר תל אביב ואני אבחר אותו ואני אקיים את הדת ואת החוק בשקידה הראויה, הוא לא ישתתף בבחירות לרבנים הראשיים, למה? לא יודע למה, כי מודאגים מניגוד עניינים בייעוץ וחקיקה, נשמע לי משונה

איגי פז: זה לא עניין של ניגוד עניינים

שמחה רוטמן: לא, אבל בחוק הקיים זה כן היה אפשרי

שמחה רוטמן:  אלמלא הדחייה הזאת שמביאים לי עכשיו, זה היה אפשרי

אלעזר שטרן: אבל אדוני, השאלה מה הנגזרת של מה שאתה אומר

אלעזר שטרן:  השאלה אם הנגזרת היא לאפשר השפעה כפולה על הגוף הבוחר, או להפך, לומר: בוא נפריד את הזמנים של הבחירה של הרבנים הראשיים והמועצת, ואז לא תיווצר השפעה על הגוף הבוחר לתת לרבנים החדשים או הישנים לבחור מה שאמרת, ולא במקום זה - - -     

שמחה רוטמן: אני עוד לא מציע פתרון, אני מצביע על פערים

שמחה רוטמן:  חברים, פתרונות תיכף נעבור שלב, שלב

שמחה רוטמן:  אני מצביע על פערים ועל הבעיות שאני רואה, אחר כך נמצא פתרונות, אבל קודם כל תסכימו איתי שיש פה בעיה

שמחה רוטמן:  יש פה בעיה, שאלמלא היתה פורצת המלחמה, אלמלא היינו דוחים את הבחירות המוניציפליות, היו בחירות מוניציפליות ב-30 באוקטובר, בעזרת השם או שהיינו מסיימים את הליכי החקיקה של החוק הפרטי עם התיקונים, או שהם היו ממנים לפי התקנות הקיימות, אני לא מתערב כרגע, או שהם היו מוציאים תקנות חדשות בלי חקיקה

שמחה רוטמן:  היו עושים מה שרוצים, בסדר? אני לא מתערב כרגע איך, אבל מה-30 באוקטובר, מרגע הישמע הגונג, אפשר היה להתחיל לקדם הליכי בחירות של רבנים, כי נבחרו ראש עיר ומועצת עיר חדשה, ואפשר היה לקדם בחירות של רבני ערים, ואז היו בוחרים – לא יודע בכמה ערים הם היו מתנים את התהליך, לא יודע בכמה היו מספיקים, לא היו מספיקים, אבל אם היו מספיקים, הם היו חלק

שמחה רוטמן:  אני חושב שבאמת היתה בעיה קשה של ניגוד עניינים, אם הולכים על החקיקה

שמחה רוטמן:  אגב, אם לא היו הולכים על החקיקה, גם לא היתה בעיה של ניגוד עניינים

שמחה רוטמן:  אם היינו נשארים במצב של התקנות של מתן כהנא, גם לא היינו עושים בכלל גם למועצת

שמחה רוטמן:  כלומר, במצב החוקי הקיים גם לא היינו מכניסים את המניעה של המועצת, כי אין נגיעה בין המועצת לבין בחירת רב העיר תל אביב, ולכן לא היתה בעיה שגם ישתתפו  בבחירות למועצת

שמחה רוטמן:  אני מסכים שכאשר אנחנו רוצים לשנות ולקבוע שלמועצת הרבנות הראשית יהיה כוח למנות את רב העיר תל אביב – לא כוח מוחלט, הם לא יותר מ-50% מהגוף הבוחר – היינו נותנים להם, אז צריך לעשות לזה הסדר מאזן

שמחה רוטמן:  אלמלא זה, לא צריך

שמחה רוטמן:  זה פער נוסף שקיים בחוק, שאנחנו עכשיו מתערבים בבחירות תוך כדי בחירות ואומרים - - -      

כרמית יוליס: לא, זה בדיוק הפוך

שמחה רוטמן: לא, זה לא בדיוק הפוך

כרמית יוליס: אני לא מצליחה להתחבר לקו, בעיניי דווקא הנושא הזה הוא מאוד מאוד בקונצנזוס, גם המשרד לשירותי דת - - -     

שמחה רוטמן: אבל אני לא המשרד לשירותי דת

שמחה רוטמן:  יהודה, אני לא המשרד לשירותי דת

שמחה רוטמן:  ישבו פה מקודם פינדרוס וארז, וכעסנו מאוד על המשרד לשירותי דת – לא על המנכ"ל הנוכחי, אלא על המשרד לשירותי דת כמוסד

שמחה רוטמן:  אנחנו חושבים שזאת תקלה חמורה מאוד

ארז מלול: על עצמי כעסתי

שמחה רוטמן: ארז עצמו כעס מאוד על המשרד לשירותי דת ועל כל מי שנשא בו איזשהו תפקיד בעבר

ארז מלול: את רואה גליה, את לא לבד

שמחה רוטמן: אני אסביר את הפער, ובעיניי זה פשוט ולא כדאי להתווכח

כרמית יוליס: דווקא זה הכי פשוט - - -     

שמחה רוטמן: ברור לכולם עובדתית, כעניין שבעודה, אלמלא המלחמה היו בחירות ב-30 באוקטובר? אני חושב שזה נכון לכולם, נכון? היו בחירות ב-30 באוקטובר

שמחה רוטמן:  מה-30 באוקטובר עד ה-9 באפריל היה פרק זמן משמעותי

שמחה רוטמן:  לא יודע כמה רבנים היו מאיישים, לא יודע לפי איזה דין, לא יודע לפי איזה חוק, אבל לא היתה שום הוראה בחוק, ששללה את האפשרות שהרבנים שייבחרו ישתתפו בבחירות למועצת או לרבנות

יהודה חשאי: הפוך

שמחה רוטמן: היתה הוראה אופרטיבית, שהם כן ישתתפו

יהודה חשאי: נכון, זה היה הרציו של החוק

שמחה רוטמן: לא יודע אם זה היה הרציו

יהודה חשאי: למה אתה אומר? כן

שמחה רוטמן: יהודה, זה לא משנה, זה עניין עובדתי, זה לא עניין של תיאוריה ולא עניין של רצון

שמחה רוטמן:  זו היתה ההוראה שבחוק – אם אני לא נוגע בחוק הזה, זאת היתה הוראת החוק

שמחה רוטמן:  אלמלא המלחמה, זה היה המצב

שמחה רוטמן:  זאת הצעת חוק ממשלתית, שאתם הבאתם בלי הסתייגות

שמחה רוטמן:  עכשיו אתם מביאים הצעת חוק ואומרים: נדחו הבחירות המוניציפליות, צריך לדחות בהתאם או לא בהתאם גם את הבחירות לרבנות הראשית – אני מסכים, אבל למה להוסיף הוראה שאומרת שמי שייבחר כדת וכדין, לא יוכל להשתתף בבחירות? אז אני אומר על חברי המועצת אני מסכים בכוונתי, ואני מודיע וזה מאוד ברור בכוונתי לקדם את תיקון החקיקה, שבחרי מועצת יהיה ניגוד עניינים

שמחה רוטמן:  יכול להיות שהכתובת הנכונה לעשות את זה במסגרת תיקון החקיקה ולא כאן בחוק, אבל בסדר, כי נכון לעכשיו לחברי המועצת הרבנות הראשית אין נגיעה למינוי רבנים, נכון לעכשיו

שמחה רוטמן:  אם יחליט המשרד לשירותי דת שהוא רוצה להפעיל את התקנות הקיימות, אין גם ניגוד עניינים של חברי מועצת, אז אין סיבה שתהיה פה בכלל דחייה

שמחה רוטמן:       באתם ואמרתם: אנחנו חוששים מהדחייה הנוספת הזאת, שעושים פה איזה בלגן ורוצים לנצל את זה לרעה ולתת זמן – אגב, יש להם פחות זמן לעשות את זה, אבל זה לא משנה, יש להם פחות זמן

שמחה רוטמן:  אתם חושבים שהם יעשו עכשיו איזה משהו, חוששים, חשד

שמחה רוטמן:  חשד זו לא סיבה לחקיקה בעיניי, אבל בוא נניח שהחשד שלכם הוא נכון, אז אני מצטרף לחשד שלכם ואומר: אין בעיה, בוא ניקח את הגוף הבוחר בהרכבו נכון ליום הדחייה הראשונה – כי אם היו חבורת תחמנים, הם היו חבורת תחמנים גם בהארכה הקודמת – ניקח את הרכב הגוף הבוחר נכון לדחייה הראשונה ונגיד שמי שהיה בגוף הבוחר ביום זה וזה, הוא בגוף הבוחר לרבנים ולמועצת יהיה את הדלת הזאת שהרבנים יוכלו למנות את החדשים לפי סעיף 8

שמחה רוטמן:  אבל לרבנים – לא ניגע בגוף הבוחר

שמחה רוטמן:  התוצאה של השעטנז הזה היא שהדחייה הקודמת יצרה איזו סיטואציה, שחלק מהרבנים יוצאים מהגוף הבוחר בגלל זמן שחולף, בגלל כל מיני דברים אחרים

כרמית יוליס: - - -     

שמחה רוטמן: אבל זה לא משנה, כעניין שבעובדה הוצאתם אנשים מהגוף הבוחר, בלי לשים לב, עם לשים לב, זה לא משנה

שמחה רוטמן:  כמו שאמרנו, הפוליטיקות פה הן מורכבות יותר מדי מזה שנוכל לעקוב אחריהן

שמחה רוטמן:  ועכשיו את אומרת: מה שהוצאתי הוצאתי, אבל להכניס אי אפשר

שמחה רוטמן:  אני אומר: אני לא מצליח להבין לא את ההיגיון של זה ולא את ההיגיון של זה, זה הפער

כרמית יוליס: אני ממש רוצה להתייחס, כי אני לפחות מרגישה שאני חוזרת על עצמי

גור בליי: סעיף 7 פסקה (8) - - -     

כרמית יוליס: כן, זה הסעיף של הרבנים הראשיים

כרמית יוליס:       אני רוצה עוד פעם, לנסות לפחות, להבהיר את העמדה שלנו, ואני חייבת להגיד שמתוך כל הדברים שאני הצגתי פה, אני חושבת שזה הכי מתקבל על הדעת והכי טריוויאלי

כרמית יוליס:  אני מבינה שאנחנו חלוקים פה, אבל אני בכל זאת אנסה להסביר

כרמית יוליס:  אם אנחנו מקבלים את העיקרון שחל לכאורה איזשהו אילוץ חיצוני, שהצריך את דחיית מועד הבחירות, בסדר? אני לא אומרת שזה מתחייב, אבל אני אומרת שהסכמנו להכיר בדבר הזה כמצדיק דחיית מועד בחירות; אז לצד האמירה הזאת, אנחנו אומרים שהשינויים שניתן יהיה לעשות בתוך התקופה צריכים להיות על הצד הכי הכי הכי מינימלי, ואז המשמעות היא: ראשית, אם אנחנו דוחים את הבחירות, אי אפשר להחזיק את החבל משני הקצוות, זאת אומרת מצד אחד דוחים, יש אנשים שבינתיים הכהונה שלהם פוקעת, זאת המשמעות של הדחייה, זאת פעם אחת; ופעם שנייה, שכלל השינויים צריכים להיות על הצד המינימלי, אז לא יכול להיות שאנחנו נבוא ונדחה, ומצד שני, לכאורה גם נמנה אנשים חדשים - - -     

שמחה רוטמן: אבל זה מה שעשית בדחייה הקודמת

כרמית יוליס: בסדר, אבל בדחייה השנייה הקשיים הם - - -     

שמחה רוטמן: לא, לא נכון

כרמית יוליס: היו פה נציגים שלנו גם בפעם הקודמת, שהצביעו על הקשיים המשפטיים

שמחה רוטמן: אני חושב שזה הגיוני מאוד - - -     

כרמית יוליס: אי אפשר - - -     

גור בליי: יכול להיות שהייתם צריכים לעשות את זה בפעם שעברה

שמחה רוטמן: אני חושב שזה לא נכון

יערה למברגר: יכול להיות שהיתה טעות בפעם הקודמת - - -     

גור בליי: אבל אם היתה טעות פעם שעברה, עדיין הבעיה - - -     

יהודה חשאי: אדוני היושב-ראש, אני מצטער, האמירה כאילו יש כאן דחייה שכאילו אנחנו יזמנו אותה, כאילו אנחנו ביקשנו אותה

שמחה רוטמן: אלמלא הדחייה של המוניציפלי, זה לא היה - - -     

יהודה חשאי: לא, שוכחים שהמלחמה גרמה לדחייה פעם שנייה ברשויות המקומיות ואנחנו פועל יוצא, זאת פעם אחת

יהודה חשאי:  פעם שנייה, אני לא מבין את התפיסה, אין לי הבנה איך פתאום זה נולד, טעינו פעם שעברה

יהודה חשאי:  אני עוד לא ראיתי איפה טעינות, לא ראיתי שזה לא עמד במבחן בג"ץ, אף אחד לא נתן הערות על הדבר הזה

יהודה חשאי:  לכן ההערות האלה פתאום שמה שהיה פעם שעברה לא טוב, לא מובנות לי

שמחה רוטמן: יהודה, אני אגיד לך מה הפריבילגיה שיש לי ואין לך

יהודה חשאי: אתה היושב-ראש ואני לא, בוא נתחלף ותן לי את הפריבילגיה

שמחה רוטמן: זאת פריבילגיה אחת, יש פריבילגיה שנייה

שמחה רוטמן:  אני הרשות המחוקקת, אתה הרשות המבצעת, מה שאומר שאתה בסופו של דבר – יש הצעת חוק ממשלתית, כל הרוצה לטעון אחרת מהממשלתית, מהממשלה, יש לו בעיה

יהודה חשאי: אני נאמן לסיכום

יהודה חשאי:  נכון, נשאר נאמן לסיכום

שמחה רוטמן: לא, אז אני אומר: אתם עשיתם טעויות בתוך הממשלה, רבות מאוד

שמחה רוטמן:  אני פה כדי להבין למה עשיתם את הטעויות האלה ואיך מתקנים אותן, אבל זה לא אומר שעכשיו הוויכוח הפנים ממשלתי יתפוס את כל זמן הוועדה

שמחה רוטמן:       אני לא מצליח להבין מה זה שונה מהדחייה הראשונה

שמחה רוטמן:  אם אתם טוענים שאתם עשיתם טעות בדחייה הראשונה, זה גם לא רמוז בדברי ההסבר שעשיתם טעות בדחייה הראשונה, אני לא חושב שעשיתם טעות

יערה למברגר: אני מנסה להגיד שזה לא יכול להיות בעיניי השיקול היחיד - - -     

שמחה רוטמן: לא, זה לא השיקול היחיד

שמחה רוטמן:  לא, זה לא השיקול היחיד, אני חושב שאני הצגתי את השיקול שבעיניי הוא מאוד משמעותי – לא הגיוני, שראש העדה הדתית של העדה הדתית היהודית במדינת ישראל, בהגדרה אני בחקיקה אקבע, בהינתן המצב הקיים, שאף אחת מהערים הגדולות למעט באר שבע, לא נמצאת בגוף הבוחר, וגם אם ישתדלו וגם אם יבחרו וגם אם כולם יגיעו להסכמות, לא – אתם מבקשים ממני פה לקבוע פוזיטיבית שהם לא יהיו שם

שמחה רוטמן:  אני לא מחייב לקיים הליך בחירות, אתם תעשו הליך בחירות בקצב שלכם

כרמית יוליס: יש רבני עיר ששנים לא הצליחו לקדם

שמחה רוטמן: אז עכשיו את מבקשת continuity של המצב החולה הזה?     

כרמית יוליס: לא, אני אומרת העיקרון של הייצוג

שמחה רוטמן: לא, זו לא היתה הסיטואציה

שמחה רוטמן:  אם זו היתה הסיטואציה, הייתי אומר לך: אתה צודק, אבל זו לא היתה הסיטואציה, כי כשבאתם אלי עם הדחייה הראשונה, השאלה לא התעוררה, כי באתם אלי בדחייה הראשונה והיה פער של ארבעה חודשים בין הבחירות המוניציפליות - - -     

יהודה חשאי: שישה, היתה מטרה כדי למנות רבנים

שמחה רוטמן: שישה חודשים, סליחה – שישה? מ-30 באוקטובר, כן היה פער של שישה חודשים בין הבחירות המוניציפליות לבחירות לרבנות הראשית

יהודה חשאי: ביקשנו שישה כדי למנות רבנים והרכבים

שמחה רוטמן: ולא רמוז בהצעת החוק שלא יתנו למנות, ולהפך, הבנה פשוטה מהרכב הבוחר, שכל מי שקורא – וגם לא סביר שישה חודשים לא למנות רבנים – המשמעות היתה שאם בשישה חודשים ממנים רבנים, הם נכנסים לגוף הבוחר, גם של המועצת וגם על הרבנות

שמחה רוטמן:       איך אני יודע שזה היה המצב? כי כאשר ביקשו ממני בחקיקה, אמרו לי: אתה מייצר פה סיטואציה שחברי המועצת ימנו את עצמם, ניסחנו סעיף מיוחד כדי שלא יהיה ניגוד עניינים על המועצת, לא על הרבנים, למה? כי היה לנו ברור שהרבנים כן נכנסים – אני אומר כמחוקק, דיוני החקיקה התקיימו פה גלויים

שמחה רוטמן:  גם אתם במשרד לשירותי דת, זה מה שאתם אמרתם, ואני קיבלתי את זה שלא צריך שיהיה את ניגוד העניינים הכפול הזה והסכמתי, אבל לא רמזתם שם לרגע, וישבנו שם עם תאריכים ואמרנו שנתיים, כי אמרנו לא במועצת הראשונה, למה? הכול מתוך נקודת הנחה שרבנים כן יהיו חלק מהגוף הבוחר, גם כשחשבנו שהבחירות ב-30 באוקטובר והבחירות ב-א' ניסן ואמרנו: נחוקק את החוק הזה של רבני ערים, אז אמרנו: נחריג כדי שלא יהיה חשש לניגוד עניינים בנוגע למועצת ולא לרבנים, זה מה שעשינו

שמחה רוטמן:  אז אנחנו לא מדברים פה תיאוריות

שמחה רוטמן:       עכשיו אתם רוצים לשנות את זה, ואני שואל – על המועצת אני מסכים, בעזרת השם, אחרי החוק הזה אנחנו נקדם את התיקון לחוק לבחירת רבנים בהתאם לנוסח שהוא כמעט מוכן בוועדה

שמחה רוטמן:  אנחנו נעשה את זה, ננסה כמובן ונגיע להסכמות, כמו שאגב בהרבה מאוד הסכמות יושבים פה אנשים – קיבלתי טענות כמה אני מקשיב לכל הארגונים שבאים מהצד הזה ומכניס כל מיני תיקונים

שמחה רוטמן:  עשינו, אני חושב בלב פתוח

שמחה רוטמן:  לא על כל הדברים הסכמנו, יש עקרונות עליהם היתה מחלוקת, אבל הרבה מאוד הערות חשובות שהעירו ארגונים, כולל ארגונים שלא נחשבים כחסידי המשרד לשירותי דת, או אפילו לא מפלגת הציונות הדתית, קיבלתי את ההערות שלהם והכנסתי לחקיקה, כי אני חושב שהם צדקו עניינית, וככה בעזרת השם נקדם גם את החקיקה הזאת

שמחה רוטמן:  אבל לבוא ולהגיד ניגוד עניינים? אף אחד לא העלה את הטענה הזאת אפילו

איגי פז: אני מחדד שוב פעם, הרציונל של העמדה לא קשור בכלל לניגוד עניינים

כרמית יוליס: זה בכלל לא קשור

איגי פז: הרציונל הוא כפול: הרציונל הראשון זה העיקרון שלפיו לא דוחים בחירות, אלא אם כן יש צורך  - -     

שמחה רוטמן: אז יש צורך

איגי פז: - - לא מעבר לנדרש, ויש לנו דברי חקיקה, אמנם בהקשרים אחרים - -     

שמחה רוטמן: בסדר, יש צורך

איגי פז: אפשר להשלים את המשפט? אני אשמח

איגי פז:       - - שמדברים על זה שלא דוחים בחירות מעבר לצורך הנדרש, זה רציונל אחד

איגי פז:       הרציונל השני שדיברנו עליו זה שלא משנים את כללי המשחק

איגי פז:  זה נכון שזה היה בפעם הקודמת, אנחנו גם אמרנו את זה בפעם הקודמת, אבל גם בסוף בדיונים הפנימיים שעשינו בייעוץ המשפטי, בסוף האמירה היא שיש פה קושי משפטי משמעותי, זה גם היה בפעם הקודמת

איגי פז:  אנחנו חושבים שזה יותר קשה בדחייה על דחייה

איגי פז:  בפעם הקודמת גם היה לנו את א' ניסן, שהוא לא רלוונטי בפעם הזאת

שמחה רוטמן: בסופו של דבר בפועל, בפעם הקודמת דחיתם בשישה חודשים ולא עשיתם שום הסדר מאזן, למרות ששישה חודשים זה היה פער - - -     

קריאה: חמישה

שמחה רוטמן: לא, למרחק של שישה חודשים מהבחירות המקומיות, כאשר היה ברור שהפער הזה ינוצל לטובת בחירת רבנים; וטוב שכך, זה לא bug, זה feature, ועכשיו מצמצמים את לוחות זמנים, ותיכף נדבר על לוחות זמנים, ואתם אומרים: עכשיו כשצמצמנו את הפער ואת היכולת לקדם את זה, אנחנו עכשיו חוששים יותר

שמחה רוטמן:  אין בזה היגיון, אין בזה קונסיסטנטיות, אני לא מבין – בסדר, הנקודה פה ברורה

שמחה רוטמן:  דיברנו על פערים

שמחה רוטמן:       אני חייב להבין את לוחות הזמנים

שמחה רוטמן:  מה לוחות הזמנים הקשיחים שלכם מרגע הבחירות המקומיות? ב-27 בפברואר, בעזרת השם, יהיו בחירות מקומיות

יהודה חשאי: אני אקריא לך: ב-27 לחודש יש את הבחירות לרשויות

יהודה חשאי:  לאחר מכן, אנחנו צריכים להמתין 14 יום לסיבוב שני

איגי פז: הוא הוקדם ביומיים ל-10, זה לא עבר? הצעת החוק להקדים את המועד ב' מה-12

שמחה רוטמן: אבל חברים, זה החוק כרגע

שמחה רוטמן:  כשיהיה חוק ממשלתי, חוק ממשלתי - - -     

יערה למברגר: אבל זאת הצעת חוק ממשלתית, אז מבחינת הממשלה זאת העמדה

איגי פז: זה לא מאוד עקרוני

שמחה רוטמן: אנחנו עובדים לפי מצב קיים

שמחה רוטמן:  אם יהיה חוק ממשלתי, או שיסכימו או שלא יסכימו

שמחה רוטמן:  הגענו ל-12 במרץ – שבועיים, 14 יום לסיבוב שני

שמחה רוטמן:  תן לי את ה-hard core, אחר כך נעשה שוליים – אני רוצה מועדים, מדוקדק

יהודה חשאי: 	במקביל אחרי זה, ליידע 21 יום לפני המועד

שמחה רוטמן: 21 יום מביא אותי ל-2 באפריל

יערה למברגר: אולי נעשה קודם את המועדים של הבחירות המקומיות

יהודה חשאי: לא, יש קודם כל 21 יום הכרזה מי נבחר, אנחנו לא יכולים לדעת שום דבר

כרמית יוליס: עד 2 באפריל לא יתקבעו - - -     

שמחה רוטמן: בסדר גמור, 2 באפריל

שמחה רוטמן:  הבחירות המקומיות הביאו אותי ל-2 באפריל

יהודה חשאי: לא, 7 באפריל, ואני אסביר לכם למה

גור בליי: קיבלתי הודעה שההקדמה ביומיים כן עברה, היא כבר אושרה

שמחה רוטמן: אז אנחנו ב-31 במרץ

ארז מלול: אם יהיו בחירות בצפון באותו זמן?     

שמחה רוטמן: אגב, יש רשויות מקומיות, שהבחירות נדחו עוד, שאנחנו לא יודעים למתי, זאת גם נקודה

ארז מלול: השאלה אם הם חלק מהגוף הבוחר, אני לא יודע

איגי פז: פחות סביר להניח, כי מדובר על 30 הערים הגדולות

יהודה חשאי: אני כבר לא יודע אם שדרות נכנסת או לא

שמחה רוטמן: אבל יש מלא שיוצאים מהתהליך

יהודה חשאי: יכול להיות שהמועצות האזוריות, חלקן כן

יהודה חשאי:  יכול להיות שהמועצות האזוריות – חלקן כן

שמחה רוטמן: המועצות האזוריות הגדולות יכולות - - -     

ארז מלול: זה גם פקטור

יהודה חשאי: אבל אתם שוכחים דבר אחד, אתם לוקחים 21 יום מתום הספירה והיוודע על התוצאות, אבל יש עדיין את הספירה שלוקחת יותר זמן ובגלל שיש ספירה של קולות חיילים, זה לוקח שלושה ימים אחרי מועד הבחירות

יהודה חשאי:  לכן לפי המכתב שאני הוצאתי גם ליועצת המשפטית לממשלה, אנחנו צריכים להגיע ל-7 באפריל

כרמית יוליס: לפי הספירה שלנו ה-2

שמחה רוטמן: הוא אומר שיש ימים של ספירה, בגלל החיילים יש יותר ימי ספירה

שמחה רוטמן:  לא משנה, אם נגיע בסוף לוויכוח על שלושה ימים כמעט חודש אחר כך – 7 באפריל

יהודה חשאי: בתכל'ס, 7 או 8 באפריל ניתן למסור הודעה, כמתחייב בחוק 21 יום לפני המועד לבחירות, שזה עד האחד במאי

שמחה רוטמן: 28

יהודה חשאי: ה-29 נופל בשבת, ולכן זה עד האחד במאי, שזה 30 יום

שמחה רוטמן: לא, ה-29 יוצא בשביעי של פסח, ה-28 זה ערב שביעי של פסח

שמחה רוטמן:  אתה אומר נדחה ל-30 לאסרו חג

יהודה חשאי: נדחה לאחד במאי

שמחה רוטמן: 30 באפריל, אסרו חג

שמחה רוטמן:  אם אתה היית צריך להכריז ב-28 שזה ערב חג של השביעי של פסח, זה נדחה ל-30

יהודה חשאי: אני לא יכול לעשות את הבחירות עצמן באסרו חג

יהודה חשאי:  כביכול, בתכל'ס הבחירות צריכות להתקיים באחד במאי, שזה 30 יום לפני סיום כהונתם של הרבנים

יהודה חשאי:  ולכן המועד לבחירות היה אמור להיות באחד למאי

שמחה רוטמן: אחד במאי יוצא כ"ג בניסן

יהודה חשאי: 30 נופל על יום ראשון שהוא אסרו חג

שמחה רוטמן: לפי הצעת החוק הממשלתי, יש לנו כ"ב באייר, כמעט חודש אחר כך

יהודה חשאי: דקה, אני לא יודע איך אתה עושה את זה

שמחה רוטמן: יהודה, כל הבעיה היא שאתה מתווכח איתי על יום, יומיים ומוציא את כולנו מפוקוס

יהודה חשאי: לא, אתם מדברים כרגע על בחירות - - -     

שמחה רוטמן: יהודה, אתה מדבר איתי על יום, יומיים פה ושם, לא מעניין אותי

שמחה רוטמן:  ספירת קולות החיילים לא מעניינת אותי

שמחה רוטמן:  אני רוצה לדעת את הלוחות

שמחה רוטמן:  אני הבנתי שלפי החשבון שלך, ב-7 באפריל יש תוצאות סופיות של הבחירות, כולל 21 יום?     

יהודה חשאי: כן

שמחה רוטמן: כולל הערעורים, כולל הפרסומים, כולל הכול אחרי סיבוב שני?      

יהודה חשאי: זה הזמן שאני יכול לקבל את הרשימה 21 - - -     

שמחה רוטמן: אם הסיבוב השני הוא ב-10 ואז מפרסמים תוך שלושה שבועות - - -     

איגי פז: לא, ב-31 למרץ ראש העיר כבר נכנס לתפקידו, 21 ימים

שמחה רוטמן: בסדר, ב-31 במרץ, אחרי שחלפו 21 יום מה-7 במרץ

שמחה רוטמן:  הגענו לכך שב-31 במרץ ראש העיר נכנס לתפקידו, אחרי 21 יום, אחרי הבחירות סיבוב שני, אחרי הכול

כרמית יוליס: ואז הוא רק צריך להודיע להם שהם חברים באסיפה הבוחרת

שמחה רוטמן: באחד באפריל אתה מפרסם את הרכב הגוף הבוחר

כרמית יוליס: ומשם תספור עוד 21 ימים

שמחה רוטמן: הרכב הגוף הבוחר מתפרסם באחד באפריל, ואז אתה סופר 21 יום

כרמית יוליס: עד לבחירות עצמן

יהודה חשאי: לא יודע, אצלנו זה תאריך אחר

שמחה רוטמן: 22 זה ערב פסח – דחינו לאסרו חג

יהודה חשאי: אי אפשר באסרו חג

שמחה רוטמן: בסדר, לא משנה, דחינו עוד חודש אחר כך

יהודה חשאי: לא

כרמית יוליס: חודש אחר כך זה מועד ההחלפה של הרבנים, אבל אנחנו בכיוון שלך, אלה המועדים

שמחה רוטמן: אתה רוצה שהמועד יהיה האחד ביוני, ואז ממילא האחד במאי יהיה יום הבחירות? אם מועד פקידת הכהונה של הרבנים הראשיים יהיה באחד ביוני, הבחירות יהיו באחד במאי?     

כרמית יוליס: כן, לכאורה כן

שמחה רוטמן: יש לנו יום, יומיים פה, יום, יומיים שם, אבל זה בסופו של דבר נותן לך קצת אורך נשימה

יהודה חשאי: לא, כי אתם שוכחים שאנחנו נכנסים לתקופה גם של חגים, גם ערב פסח

יהודה חשאי:  אי אפשר לעבוד בלוחות זמנים כאלה

יהודה חשאי:  אמרנו בסך הכול שאנחנו מ בקשים עוד שבועיים וחצי עד אחרי שבועות, מה הביג דיל פה?     

שמחה רוטמן: בסדר, נקודת המחלוקת ברורה

שמחה רוטמן:  בוודאי שאני מסכים, שמה שכתוב בהצעת החוק הממשלתית זה צפוף מדי, בעיניי זה מוסכם על כולם

שמחה רוטמן:  זה יושב על היום, אין לזה הצדקה

שמחה רוטמן:  עכשיו נשאלת השאלה לכמה נזיז את זה? לאחד? לשני? חודש? חודשיים? אני חייב לומר לכם, ויש פה נקודה שאני לא קיבלתי עליה תשובה, אני אשמח לבירור: להבנתי, חלק מהגופים שבגוף הבוחר – להם הבחירות נדחו ליותר, רשויות אזוריות בצפון, בדרום

יערה למברגר: זה לא רלוונטי, זה לא נכנס

יערה למברגר:  בדקתי, זה לא נכנס

איגי פז: לפי הבדיקה שאנחנו עשינו, הם לא

שמחה רוטמן: למה לא?     

יערה למברגר: זה רלוונטי ל-14 רשויות הגדולות, ואתה מדבר על הרשויות בעוטף – זה לא נכנס

כרמית יוליס: 25 ראשי הערים הגדולות

אוהד וייגלר: מטה בנימין, מטה יהודה, שומרון ועמק חפר, למיטב בדיקתי

איגי פז: שומרון זה לא חל עליהם, לצערנו

שמחה רוטמן: למה?      

איגי פז: כי החוק לא חל באזור

שמחה רוטמן: אה, אז גם בנימין לא שם

שמחה רוטמן:  אתם רוצים להגיד לי שהמועצות האזורית של יהודה ושומרון לא משתתפות בבחירה?      

איגי פז: היו הצעות חוק פרטיות בעבר, ולא הבשילו

שמחה רוטמן: אין בעיה, מועד הבחירות לרבנות הראשית יהיה באחד בינואר 25', כדי שעד אז נוכל לתקן את החוק ונכניס שגם המועצות האזוריות באזור יוכלו להשתתף

משה רוט: סליחה שאני אומר, יש לי קודם כל תחושה לעמוד על הנקודה של שבוע לפה ושבוע לשם זה תמיד עדיף לדחות את הבחירות, כשזה מוסיף או מהצד הטכני או מהצד של ניקיון העניין, ולכן ההתעקשות המצומצמת הזאת היא לא במקום

שמחה רוטמן: מסכים

משה רוט: אנחנו בשנה מעוברת, חז"ל אומרים שיש הרבה סיבות למה עושים שנה מעוברת, אחת מהן היא כדי לתקן דרכים תרתי משמע

משה רוט:  אני חושב שראוי ונכון לתת את המרווח

ארז מלול: למתי אתה חושב?     

שמחה רוטמן: אני מסכים אתך

שמחה רוטמן:  אין לי reference, אם ה-reference הוא רק נטו, נטו הזמן מהבחירות המקומיות, אני חושב שזאת טעות

שמחה רוטמן:  אני חושבת שזאת טעות גם בגלל מה שדיברנו שלא צריך להיות צמוד על היום, צריך לתת רווח, גם בגלל שאנחנו בסיטואציה שבחלק מהמועצות עדיין לא היו בחירות, אני לא יודע

כרמית יוליס: השאלה אם זה רלוונטי

משה רוט: גם על הספק

שמחה רוטמן: גם בגלל שאנחנו דחינו בחירות להרבה מאוד בעלי תפקידים בהרבה מאוד גופים בפרקי זמן יותר ארוכים, וגם עשינו דחייה flat של ארבעה חודשים

שמחה רוטמן:  אני יודע ש-א' ניסן היה תאריך שמראש היה קצת over the edge, אני מסכים

שמחה רוטמן:  זה היה שישה חודשים אחרי הבחירות, ופה אנחנו מגיעים לחודשיים, שלושה אחרי הבחירות

שמחה רוטמן:  כמה זה עכשיו? שלושה חודשים אחרי הבחירות, אז אני לא בטוח שצריך להיצמד בדיוק למה שהיה בחוק הקודם

גור בליי: חמישה חודשים ושבוע

שמחה רוטמן: אני לא בטוח שצריך להיצמד למה שהיה מצד אחד

שמחה רוטמן:  מצד שני, אני חושב שבטח לא צריך להילחץ ולהידחס

שמחה רוטמן:       אני חושב שאנחנו דוחים בהרבה מאוד עקרונות וסיבות הליכי בחירות בכל מיני תפקידים, מתוך הבנה שזה לא הזמן לקיום מערכת בחירות, שיקולים שמעבר

שמחה רוטמן:  גם הבחירות לרשויות המקומיות – אלמלא שיקולים כבדי משקל מאוד, של פנקס בוחרים ופגיעה בזכות לבחור ולהיבחר בצורה משמעותית; אלמלא זה, היו דוחים ביותר, היו דוחים בפרק זמן יותר משמעותי, אבל השיקולים האלה הם נכונים גם לגבי רשויות מקומיות שהבחירות בהן יידחו או נדחו

שמחה רוטמן:  אני לא רואה את ההצדקה להיצמד על היום, בטח לא לקצר את התקופה של חברי מועצת הרבנות הראשית, שזה בכלל משהו מהפכני בעיניי

כרמית יוליס: היושב-ראש, זה נשמע כזה ככה על היום ומאוד מאוד מינימליסטי, אבל בסוף במרבית הרשויות המקומיות אנשים קמים בבוקר למחרת ויודעים מי ראש העיר הנבחר

כרמית יוליס:  21 יום זה שלושה שבועות

יהודה חשאי: אני כבר מודיע לך שבתל אביב ובחיפה יש סיבוב שני, באשדוד סיבוב שני, ברחובות סיבוב שני

יהודה חשאי:  מהארבע הערים הגדולות אני כבר אומר לך שבארבעה מקומות יהיה סיבוב שני

שמחה רוטמן: יהודה, אתה לא תענה ותתווכח עם נציגי הממשלה

יהודה חשאי: לא, אבל זה התחום שלי להגיד לך, איפה יש סיבוב שני

שמחה רוטמן: יכול להיות, אבל אני לא מוכן לזה

כרמית יוליס: בסדר, אני אומרת שהשלושה שבועות האלה זה דווקא נותן מרחב נשימה שהוא לא על היום

שמחה רוטמן: כרמית, אנחנו דחינו את הבחירות המקומיות בארבעה חודשים

שמחה רוטמן:  אני חושב שהדבר הנכון הוא לדחות בדיוק באותו פרק זמן שנדחו הבחירות המקומיות את מועד הבחירות לרבנות הראשית

שמחה רוטמן:  דחינו בארבעה חודשים מסיבות כאלה ואחרות

כרמית יוליס: למה - - -     

שמחה רוטמן: למה? כי זה ה-reference שבגללו דחינו

שמחה רוטמן:       אתם עכשיו אומרים לי: את דברי ההסבר לחקיקה מהפרוטוקול, למה היה א' ניסן בגלל שאמר בדיון הקודם ככה וככה, עם כל הכבוד, זה לא שיקול בעיניי

שמחה רוטמן:  יכולים להיות הרבה שיקולים, כולל בין היתר שיקול, שבהחלט עלה בדיוני החקיקה האחרים, שכן אפשר יהיה למנות רבני ערים, אני חושב שזה נכון, ואז היה פרק זמן משמעותי ועכשיו אתם מקצרים אותו, שצריך למנות רבני ערים וצריך שהם ישתתפו בהליך הבחירות

כרמית יוליס: בעיניים שלנו - - -     

שמחה רוטמן: אבל אתם אפשרתם את זה בחוק הקודם, עכשיו אתם אומרים לא

כרמית יוליס: זה משהו אחר

שמחה רוטמן: אז אני לא חושב שזה משהו אחר

שמחה רוטמן:  במחילה, אני אומר בחירות לרבנות הראשית יידחו בדיוק בפרק הזמן שנדחו הבחירות לרשויות המקומיות, בדיוק באותו פרק זמן

גור בליי: אבל הנדון לא דומה בכלל לראיה, אדוני היושב-ראש

שמחה רוטמן: אני חושב שכן

גור בליי: לא, אני אגיד גם מדוע, כי הדחייה של הרשויות המקומיות לא היתה סתם X זמן, זו היתה תקופה של גיוס המילואים המאוד מסיבי, של המלחמה בעצימות הכי גבוהה

שמחה רוטמן: לא נכון, אני חולק עליך

גור בליי: גם ה-30 באוקטובר, נובמבר, דצמבר ינואר אלה החודשים שבהם היה גיוס, כמו שגם בחוק דחיית מועדים התייחסנו להם כתקופה - - -     

שמחה רוטמן: היתה בממשלה אתמול דחיית מועדים? הארכתם את התקופה הקובעת? אני זוכר שכן, הארכתם, למה? כי אתם הבנתם שיש אנשים שהשתחררו רק לפני שבוע

גור בליי: נובמבר דצמבר לא דומים למאי, יוני, או יולי, אוגוסט מבחינת ההתנהלות במדינה באופן כללי

שמחה רוטמן: יכול להיות

גור בליי: לגזור את זה בצורה שווה, זה לא - -     

שמחה רוטמן: אני לא גוזר, אני אומר שכשרוצים התערבות, עושים התערבות מינימלית

שמחה רוטמן:  אם ה-reference הוא הבחירות לרשויות מקומיות, לוקחים את המועד ודוחים בדיוק באותו פרק זמן שנדחו הבחירות לרשויות המקומיות

כרמית יוליס: לא, אבל זאת לא אנלוגיה נכונה

שמחה רוטמן: אם ה-reference הוא לא הרשויות המקומיות, ואני מסכים – כי לרשויות המקומיות דחינו פחות מדי זמן, אולי צריך לדחות ביותר

כרמית יוליס: לא, לרשויות המקומיות דחיתם בגלל האילוץ הביטחוני, רציתם לאפשר לאנשים לבחור

כרמית יוליס:  זה היה על הצד - - -      

שמחה רוטמן: כרמית, את טועה, במחילה

שמחה רוטמן:  אנחנו דחינו את הבחירות המוניציפליות לפחות זמן ממה שחשבנו שצריך לדחות בגלל האילוץ הביטחוני

כרמית יוליס: נו, אז על אחת כמה וכמה

שמחה רוטמן: לא, דחינו והסיבה שעשינו את זה היא בגלל עלויות כבדות מאוד של פתיחת ספר בוחרים והגשת רשימות חדשות ועוד כל מיני דברים שלא רלוונטיים לאירוע הזה, זאת אומרת, אמיתית היינו צריכים לדחות את הבחירות המוניציפליות לפסח; דחינו את זה שלושה חודשים לפני פסח, למה? בגלל שיקולים שקיימים שם ולא פה

יערה למברגר: - - -      

שמחה רוטמן: לכן אני אומר: אם הייתי בא ואומר בואו נחשב את תאריך הבחירות המוניציפליות התיאורטי שרציתי ועכשיו ממנו, אני אומר שאתם צודקים, זה מרחיב את העניין, אבל המינימום זה מה שדחינו בפועל

שמחה רוטמן:  בפועל דחינו בארבעה חודשים

שמחה רוטמן:  אני מציע שניקח את מה שהיה כתוב בחוק הישן, 30 במאי – מאי, יוני, יולי, אוגוסט, ספטמבר, נכון? 30 בספטמבר

כרמית יוליס: לא לא, זה הורס את כל האיזונים שהבאנו פה

שמחה רוטמן: בסדר, אבל מה לעשות, אנחנו בכנסת, אנחנו מאזנים משהו חדש

יערה למברגר: איך הגענו ל-30 בספטמבר?      

כרמית יוליס: זה לא קשור אחד לשני

אלעזר שטרן: אדוני, צריך להסתכל גם על התמונה הכוללת

שמחה רוטמן: סליחה, ה-9 באפריל, אז צריך ארבעה חודשים מה-9 באפריל – 9 במאי, יוני, יולי, אוגוסט אז ה-9 באוגוסט, ארבעה חודשים

אלעזר שטרן: אדוני, המשמעות הכוללת של זה היא שהכהונה שלהם תוארך בשנה שלמה

שמחה רוטמן: אתה טוען כמו נציב תלונות הציבור על שופטים? ככה תוארך בשנה שלמה? כמו נציב תלונות הציבור על שופטים? עם חקיקה פרסונלית על אדם אחד שביקשתם ממני לעשות?     

יערה למברגר: צריך לנטרל את עניין ה-א' ניסן, כי אדוני היושב-ראש הזכיר קודם - - -     

שמחה רוטמן: סליחה, עם כל הכבוד בכוונת מחוקק, לא יתכן שאת תבני לי את כל כוונת המחוקק על זה שבדיון – לא מופיע בדברי ההסבר, סליחה, זה לא מופיע למיטב זכרוני בדברי ההסבר, אולי כן

איגי פז: זה מופיע, א' ניסן מופיע

שמחה רוטמן: אולי כן

יערה למברגר: זה מופיע בדברי ההסבר, זה היה בדיונים אצלנו

איגי פז: בגלל א' בניסן אמרנו - - -      

שמחה רוטמן: כמה זמן אתם רציתם לעשות בהתחלה?     

איגי פז: חודשיים פחות

איגי פז:  בגלל א' בניסן אמרנו שאנחנו לא נדון - - -     

שמחה רוטמן: אבל אני אומר, אחרי שנקבע פער שכזה ובחוק הקודם גם היה פער של חודשיים, מתי שנוח לכם אתם לוקחים את מה שהיה בחוק הקודם ומקדשים אותו, כי בדברי ההסבר היה א' ניסן אז זה קדוש, אבל כשנוח לכם, בוא נחזור ל-2008

שמחה רוטמן:  ה-pick and choose הזה, גברתי המשנה, אני יודע בידיעה ברורה שבמשרד המשפטים ובייעוץ וחקיקה ובייעוץ של המשרד יושבים אנשים תמים וישרי דרך, שאין להם שום רצון להתערב בהליך הבחירות או בגוף הבוחר

שמחה רוטמן:      כמו שאמר קודם יהודה, הפוליטיקות של הגוף הזה, ואני הערתי בתשובה אליו, אף אחד לא מצליח לצאת מזה ראש

שמחה רוטמן:  דווקא בגלל זה, גם אם נעשו טעויות או לא טעויות או הצדקות או לא הצדקות, בחוק הקודם, בשנייה שאנחנו עושים עוד הארכה, ובהארכה הראשונה כתבנו שורה והשארנו אותה ככתבה וכלשונה והיא היתה הארכה, מה שנקרא, טיפשה – לקחנו את המועדים הקבועים ועשינו אותם copy paste והארכנו אותם

יהודה חשאי: לא, אני יכול להקריא לך משפט מדברי ההסבר

יהודה חשאי:  בחוק הקודם מוצע לדחות בהוראת השעה על מנת לאפשר את הבחירה ברבנים ראשיים חדשים ובחברים חדשים למועצת הרבנות לישראל, בסמוך ולאחר הבחירות לרשויות המקומיות, תוך היערכות מתאימה ועמידה בלוחות הזמנים הקבועים בחוק

יהודה חשאי:  כלומר, הרציו היה במפורש בפעם שעברה בחוק, לא רק בשורה, בדברי הסבר מפורשים

כרמית יוליס: אני חושבת שהאנלוגיה שהבאת לדיון קצת הרחיקה אותנו מהכוונה מהמקורית של הצעת החוק הזאת

כרמית יוליס:  כשאתם דחיתם את הבחירות לשלטון המקומי, השיקולים שלכם היו נוגעים ללחימה, לאנשים שיוכלו לקחת חלק בבחירות

שמחה רוטמן: לא, היו שיקולים נרחבים

שמחה רוטמן:  במחילה, את טועה

שמחה רוטמן:  עזבי, אמורה לקבל פ' היום הצעת חוק, לאחר שפנה אלי ראש לשכת עורכי הדין ואמר לי: קיום בחירות בגוף הבוחר של לשכת עורכי הדין

שמחה רוטמן:  אני חושב שיש חשיבות לשמר יציבות לעניין ועדות האתיקה ולאפשר להן עוד קדנציה, למה? כדי לייצר יציבות

שמחה רוטמן:  אנחנו בזמן מלחמה, כדאי לייצר יציבות

שמחה רוטמן:  ואני הקשבתי לו ומיד הכנתי הצעת חוק, וכמו שאת יודעת, ראש לשכת עורכי הדין איננו כוס התה שלי ולא באותה מפלגה שלי, ועדיין אני חשבתי שההצדקה שלו היא נכונה ואנחנו מאריכים

שמחה רוטמן:  אגב, אני יודע שנידון בממשלה או שהועלה לדיון בממשלה גם בנוגע לחברת הוועדה לבחירת שופטים מטעם לשכת עורכי הדין, שגם היא – אני יכול להגיד כחבר בוועדה לבחירת שופטים, בלי לחשוף יותר מדי דברים מהפרוטוקול, שלא תמיד ראינו את הדברים עין בעין

שמחה רוטמן:  אבל אני כן חושב, שכאן לוועדה הגיעו המון הארכות מועד, ובכולם נהגתי באותה שיטה ללא אפליות, אמרתי: אנחנו מאריכים flat, אנחנו נותנים לאנשים לעבוד

שמחה רוטמן:       פה התחושה שלי מאוד לא נעימה, שבשנייה שמעורבים רבנים בסיפור, ישר כל השדים צצים מהארון

כרמית יוליס: לא נכון

שמחה רוטמן: לא אמרתי את זה אליך

כרמית יוליס: לא, אני אומרת באופן כללי, זאת לא מסקנה נכונה

שמחה רוטמן: לא יתכן שספציפית ראש מועצה דתית שהיה בתפקידו ושכהונתו פקעה בגלל גיל או בגלל כל סיבה אחרת בסוף דצמבר, כהונתו הוארכה בארבעה חודשים – גם אם הוא עבר את הגיל והוא יצא לפנסיה, כהונתו הוארכה בארבעה חודשים

איגי פז: ראשי מועצות דתיות מכהנים עד שנה ממועד הבחירות לרשויות המקומיות, זה קבוע בחוק

יערה למברגר: זה בכלל לא רלוונטי המועדים - - -     

שמחה רוטמן: מנכ"ל מועצה דתית, מנכ"ל מועצה דתית, מנכ"ל לשכת עורכי הדין, זה לא משנה, כהונתו הוארכה עד 90 יום לאחר הבחירות המקומיות

שמחה רוטמן:  לכל הגופים הסטטוטוריים שפועלים, תאגידים עירוניים, בחוק הממשלתי שאתם הבאתם פה ושעבר, הוארך לכולם

שמחה רוטמן:  לרבנים – לא, זה חוק מיוחד וזה פרסונלי

שמחה רוטמן:  חברים, לא תהא כוהנת כפונדקית

שמחה רוטמן:  יש פה ערים, יש פה בעלי תפקידים

שמחה רוטמן:  צריך לבחור, צריך לייצר המשכיות, דחינו את הבחירות המקומיות, בעיניי לפחות מדי זמן

שמחה רוטמן:  המינימום של המינימום זה לשמר את הפער הזה

שמחה רוטמן:  אני חושב שזה מן הראוי והנכון, שוב, חברי המועצת שמתי בצד, כי יש באמת ניגוד עניינים שמור לי ואשמור לך, שמתי את זה בצד, אבל אני חושב שלרבנים הראשיים יש ערך חיובי גדול מאוד לתת לפחות את האפשרות – כמו שהיה במצב הקיים, כמו שהיה כפי שתכננו בפעם הקודמת – לתת לפחות את האפשרות לערים הגדולות לבחור את נציגיהן, את הרב שייצג אותן ואת בני קהילתן בגוף הבוחר של הרבנות הראשית

שמחה רוטמן:  אני חושב שיש בזה טעם, זה דבר נכון, זה דבר יפה, זה דבר ראוי

שמחה רוטמן:  אי אפשר כל הזמן להעלות חשדות וחשדות וחשדות

כרמית יוליס: קודם כל, אני חייבת להסתייג מכל עניין החשדות, בגלל שזה בכלל לא האופן שבו אנחנו פועלים ברגיל, ובטח לא עם המשרד לשירות דת, ויש מאחורינו כבר קדנציה לא מבוטלת ועשינו שם הרבה מהלכים, שבסוף הם היו בשיח עם הייעוץ המשפטי לממשלה, וזה בכלל נראה לי לשים את הזרקור במקום הלא נכון

כרמית יוליס:       עכשיו אני רוצה לחזור למה שניסיתי להגיד לפני

כרמית יוליס:  גם אם השיקולים היו רחבים יותר מאשר היבטים ביטחוניים ואיפה מילואימניקים יכולים להשתתף ולא וכו', עדיין היתה שם איזושהי מסגרת שיקולים שרלוונטית לעניין הספציפי של הבחירות לרשויות המקומיות

כרמית יוליס:  הדבר הזה הוא לא בהכרח האנלוגיה הנכונה למה שבפנינו

כרמית יוליס:  בסוף, פה מה שבפנינו זאת השאלה איך הבחירות לרבנות ולמועצת יכולות להתקיים נוכח העובדה שהבחירות לשלטון המקומי נדחו

כרמית יוליס:       אחרי שהן נדחו, זה האילוץ שבפנינו, אז זה לא נכון להסתכל על השאלה בכמה הן נדחו, זה בכלל לא קשור

שמחה רוטמן: אבל זה ודאי משנה

כרמית יוליס: העיקרון שלנו צריך להיות הזמן המינימלי הנדרש

שמחה רוטמן: אבל כרמית, לפני התיקון, לפני המלחמה ולפני הדחייה לעיר תל אביב ולתושביה היתה יכולת להכניס שני נציגים לגוף הבוחר: אחד, ראש העיר שלה, שניים הרב הראשי שלה

שמחה רוטמן:  זאת זכותה של תל אביב

כרמית יוליס: ככל שיש לה

שמחה רוטמן: ככל שיש לה, ככל שיש לה, והיה לה מספיק פרק זמן של כמעט שישה חודשים, חמישה וקצת חודשים, כדי לנצל את הכרטיס הזה

איגי פז: היה לה כמה שנים

שמחה רוטמן: נכון, היה לה כמה שנים, ואני מבקש לדיון הבא, שבעזרתם השם יהיה מחר, שתביא לי חוות דעת כתובה כמה מתוך אותן שנים אתה כיועץ משפטי מנעת ממנה לעשות בחירות

שמחה רוטמן:  מתוך אותן שנים, מ-2017, כמה זמן אתה כיועץ משפטי מנעת ממנה, מהעיר תל אביב, לעשות בחירות

גליה קליין: מדובר באילוצים ובהחלטות של הדרג הפוליטי בלבד

גליה קליין:  אלה החלטות של הדרג הפוליטי, אנחנו לא מתערבים בהחלטה

גליה קליין:  אדוני היושב-ראש, גם אם בסופו של יום יש כאן איזושהי חשיבה שבמשך ארבעה חודשים ימונו ראשי מועצות בחיפה – שעד כה לא מונו – יהיה גם רב בחיפה, בתל אביב ובירושלים, בסופו של יום אני לא מתערבת בשיקולים של השר, השר יחליט אם הוא באמת רוצה למנות אותם

גליה קליין:  זה רק השר מחליט, לא הייעוץ המשפטי

שמחה רוטמן: נציג השר, המנכ"ל, האם אתה יכול כרגע לצאת להליך בחירה של רב בתל אביב?     

יהודה חשאי: מלפני חמישה חודשים לא ועד עוד כמעט - - -     

איגי פז: אבל כשהיה אפשר?       

יהודה חשאי: כשהיה אפשר, יצאנו - - -     

שמחה רוטמן: מה שאתה עושה זה לא פייר, כי בשנייה שאני אומר לו או שואל אותך: כשהיה אפשר, אתה שומר למשרד גיליון הרשעות מ-2017, וכשאני שואל אותך מ-2017 כמה מהגיליון הרשעות הזה עליהם וכמה זה עליך, אומרים לי שזאת שאלה לא פיירית

איגי פז: אני רק אומר שאם היו רוצים, היו מספיק זמנים, ועובדה שהיו - - -     

ארז מלול: איגי, שנפתח את הכול? ברחובות, אתם יודעים למה אין רב? אתם יודעים למה? כי היועץ הקודם אמר: עד שהמועצה הדתית לא תשלם את החוב של הארנונה לעירייה, אני לא מוסר רב, בלי קשר, טענה מצוצה מהאצבע

יהודה חשאי: ואלה, חידשת לי משהו

שמחה רוטמן: אם אנחנו מסתכלים על העבר, לא נצא מזה

גליה קליין: ולמה אין בחיפה? למה אין בתל אביב? 11 שנה

יהודה חשאי: אנחנו כבר למעלה מחודש הגשנו הוראת שעה לגבי הרבנים שגמרו לכהן כתוצאה מהמלחמה

יהודה חשאי:  עד רגע זה לא קיבלנו מניעה משפטית, אבל גם לא אפשר

יהודה חשאי:  הקלות שבה אנחנו מרגישים שלא צריך רב בישראל בערים, כמו: ירושלים, תל אביב, חיפה כשאנחנו ערב פסח

יהודה חשאי:  אין כשרויות, אין מי שיטפל בערים

יהודה חשאי:  לחשוב שאני יכול למנות ממלא מקום כחסרים לי 40 רבנים זאת בעיה לא פשוטה, ואני חושב שהדברים האלה צריכים לבוא לידי ביטוי

שמחה רוטמן: רבותי, במעט זמן שנשאר, אנחנו נקריא את הנוסח, זה לא חוק ארוך

שמחה רוטמן:  אני אגיד לפרוטוקול איזה תיקונים אני מתכנן לדיון מחר, וזה יהיה נוסח היו"ר לדיון מחר

שמחה רוטמן:  אנחנו נקבע דיון למחר, ברגע זה ממש הוספנו עכשיו דיון למחר, כי מדובר פה בחוק שאנשים צריכים לדעת צפי

שמחה רוטמן:  מדובר ברשויות מקומיות, מדובר בבחירות, צריכים לעשות פה צפי

שמחה רוטמן:  אני אקבע דיון למחר בנושא הזה

שמחה רוטמן:       הנוסח שנמצא מול פנינו: תיקון שם החוק – לא מפריע לי:     "בחוק הרבנות הראשית לישראל (הארכת כהונה של הרבנים הראשיים לישראל ושל חברי מועצת  הרבנות הראשית לישראל) (הוראת שעה), התשפ"ג-2023 (להלן – הוראת השעה), בשם החוק,  אחרי "מועצת הרבנות הראשית לישראל" יבוא "והוראות נוספות" – בסדר גמור

שמחה רוטמן:       כדאי להוסיף חרבות ברזל אם רוצים

שמחה רוטמן:       "בסעיף 1 להוראת השעה –     

שמחה רוטמן: אני כרגע בנוסח היו"ר, יכול להיות שמחר נדבר על זה אחרת, אבל כרגע בנוסח היו"ר שיופץ מחר תהיה דחייה מדויקת של ארבעה חודשים, בדיוק כפי שנדחה המועד

כרמית יוליס: מה זה ארבעה חודשים?     

שמחה רוטמן: מה-9 באפריל עד ה-9 באוגוסט, זה יוצא בתחילת חודש אב, אז נקדים את זה קצת

יהודה חשאי: אז אם כבר, קח עוד שלושה ימים, י"ז באב התאריך המקורי

שמחה רוטמן: אני אומר מה יהיה נוסח היו"ר

שמחה רוטמן:  נדבר על זה מחר, ואני מודיע כאן ועכשיו מה יהיה נוסח היו"ר

כרמית יוליס: נוסח היו"ר הזה מביא אותנו לתאריך שאמרת במקום ה-30 במאי

שמחה רוטמן: כן, במקום ה-30 במאי

שמחה רוטמן:  בפסקה (1) יהיה כתוב:     "במקום עד א' בניסן התשפ"ד (9 באפריל 2024)" יבוא "עד יום 9 באוגוסט" – אולי נעשה את זה בעברי, זה באמת יותר מתאים, נעשה את זה ט"ו באב

יהודה חשאי: י"ז באב זה התאריך המקורי שבו היו בחירות כל הזמן בחודש אב

שמחה רוטמן: אתם רוצים להוריד עשרה ימים? אין בעיה, אני פשוט לא רוצה שזה ייצא בשלושת השבועות

שמחה רוטמן:  אני לא רוצה שזה ייצא בשלושת השבועות

שמחה רוטמן:  חברים, אני אומר מה נוסח היו"ר שלי, תתווכחו איתי על זה מחר – ט"ו באב

שמחה רוטמן:  תודה רבה – ט"ו באב

שמחה רוטמן:       פסקה (2) מביאה אותנו חודשיים קדימה, כמו שעכשיו היה פער חודשיים:     "(2) בפסקה (2), במקום "עד יום ד' בסיוון התשפ"ד (10 ביוני 2024)" – זה מביא אותנו עד 10 באוקטובר, כמה זה יוצא בתאריך עברי?     

יהודה חשאי: אני מציע ל-28 באוקטובר, שזה יומיים אחרי סוכות

שמחה רוטמן: אז אתה תציע את זה, אבל אני מציע - - -     

יהודה חשאי: לא, זה חול המועד

יהודה חשאי:  זה חול המועד

שמחה רוטמן: התאריך העברי שיוצא יום אחרי אסרו חג של שמחת תורה, זה התאריך העברי שיהיה

שמחה רוטמן:  תודה רבה

כרמית יוליס: יש משהו שלא הבנתי, וזה נורא נורא חשוב

שמחה רוטמן: ה-10 באוקטובר זה ח' אלול או ח' תשרי? ח' תשרי זה לא מתאים

ארז מלול: אתה מגיע ל-7 באוקטובר לפי העברי, זה לא מתאים

שמחה רוטמן: התאריך העברי של א' חשון

יערה למברגר: א' חשון זה יום שבת

שמחה רוטמן: אז ב' חשון

כרמית יוליס: שנשאל באיזו שנה

שמחה רוטמן: "אחרי סעיף 1 להוראת השעה יבוא" – כל זמן שהליך הבחירות הוא כמו עכשיו, לפי התקנות, אין טעם בסעיף הזה, אין טעם בסעיף הזה

שמחה רוטמן:  אם אנחנו באמת נשנה את חוק הבחירות לרבנים ונציגי המועצת יהיו אלה שבוחרים, שם הכנסנו הוראה של שנתיים לבחירות, הם לא משתתפים בבחירות למועצת, וזאת ההוראה הנכונה בעיניי

שמחה רוטמן:  כלומר, אם חברי המועצת בוחרים את הרבנים הראשיים, זה ההסדר שצריך להיות באופן הבחירה

שמחה רוטמן:  באופן הבחירה הנוכחי, כשם שלא היתה הוראה כזאת במועד הקודם, אני לא רואה סיבה למועד הנוכחי

כרמית יוליס: אנחנו מדברים על כל הסעיף?     

שמחה רוטמן: כל סעיף 2 – בצורה הנוכחית שבה יש בחירות, אין צורך

שמחה רוטמן:  אני פה נותן התחייבות לפרוטוקול - - -     

יהודה חשאי: לא, זה נמצא בחוק ההוא

שמחה רוטמן: לא, אבל עוד לא העברנו אותו

יהודה חשאי: אם יעבור, אז יעבור

כרמית יוליס: אז בעצם ההצעה היא להשמיט את כל - - -     

שמחה רוטמן: כרגע אין צורך בסעיף 2

שמחה רוטמן:  כרגע אין צורך בסעיף 2  בצורה הנוכחית, כי אין הצדקה

שמחה רוטמן:  אין הצדקה לסעיף 2 בצורתו הנוכחית, והוא לא היה קיים בדחייה הקודמת

שמחה רוטמן:  מבחינתי זה יהיה נוסח היו"ר לדיון מחר

שמחה רוטמן:  אני בהחלט פתוח, יכול להיות שאת הנושא של האסיפה הבוחרת, כן ניתן לו מענה, מתוך הבנה שכן צפוי תיקון החוק הזה, אז כבר שתהיה איזו בהירות ושכבר נשים איזו רגל בחוק, אבל בצורתו הנוכחית אני לא רואה לו הצדקה

כרמית יוליס: - - -     

שמחה רוטמן: בסדר, מה לעשות, אבל זה יהיה נוסח היו"ר

שמחה רוטמן:  זה חוק ממשלתי, אתם יכולים למשוך את החוק, אם אתם רוצים

שמחה רוטמן:  ואם אתם רוצים, הממשלה יודעת למשוך חוק, אם היא לא מגיעה להסכמות

כרמית יוליס: יש לי משהו שחשוב לי להבין לגבי הסעיף הראשון

כרמית יוליס:  הצעת החוק מדברת על שני מועדים: אחד מועד הבחירות, ואחד מועד ההתחלפות

כרמית יוליס:  אתה ביקשת לקבוע את זה ל-ט"ו באב

כרמית יוליס:  ט"ו באב יהיה מועד ההתחלפות של הרבנים או מועד הבחירות של הרבנים?     

שמחה רוטמן: ההתחלפות ואז תיקחי חודש אחורה

שמחה רוטמן:  הכול זז חודש אחורה, רק צריך לוודא באמת את המועדים

שמחה רוטמן:  אני אומר שזה נוסח היו"ר, אנחנו נבדוק את המועדים בהמשך בישיבה מחר

שמחה רוטמן:  אני לא רוצה להפתיע, זה יהיה נוסח היו"ר

שמחה רוטמן:  זה מה שהופץ גם להסתייגויות, שאנשים יידעו במה מדובר

שמחה רוטמן:  בעזרת השם, הדיון מחר, ואנחנו נעדכן בהמשך – בשמונה בבוקר, לא סתם

משה רוט: אם יש הסתייגות, אני אגיש אותה מחר, אחרי הנוסח?     

שמחה רוטמן: כשיופץ נוסח

שמחה רוטמן:  יופץ נוסח היום

כרמית יוליס: אדוני היושב-ראש, אני רוצה להגיד אמירה חשובה לפרוטוקול

שמחה רוטמן: אני אוסיף לנוסח היו"ר – לאור מה שעלה פה, דווקא בגלל משך הזמנים שנמצא פה, אני מאוד מקווה שעד לתאריכים הללו, חזקה מנהלית יש  תקינות מנהלית של המשרד לשירותי דת והעיריות וכולם יבצעו את הליכי הבחירות ויאיישו כמה שיותר את התפקידים

שמחה רוטמן:  אני חושב שזה הדבר הנכון והראוי לעשות

משה רוט: אני רוצה להוסיף נקודה שלישית, מי שהיה כשיר להתמודד לבחירות לרבנים הראשיים ערב חקיקת הוראת השעה הזו, יהיה כשיר להתמודד גם בבחירות שנקבעו לפי המועדים שייקבעו בהוראת שעה זו, וזאת למה? כי הגיל בינתיים - - -     

שמחה רוטמן: נכון, צודק

משה רוט: לא יכול להיות שאנחנו מענישים בן אדם

כרמית יוליס: לא יודעת אם אנחנו מענישים, כמו שאין זכות קנויה - - -     

שמחה רוטמן: לא הבנתי, תשימו לב, לזה אין זכות קנויה, לזה יש זכות קנויה

גור בליי: זאת הוראה שלא היתה קודם

גור בליי:  אתה אומר: או שאתה אחיד או שאתה לא - - -     

כרמית יוליס: זאת המשמעות של הדחייה, אי אפשר - - -     

שמחה רוטמן: יש לנו מישהו כזה?     

משה רוט: אני לא יודע, יכול להיות שאני בעצמי

גור בליי: האם הטיעון הוא שצריך קונסיסטנטיות? או שעושים pick and choose?     

שמחה רוטמן: אני כן אומר, אם אנחנו בהפקת לקחים - - -     

גור בליי: אם כך, אם יש הפקת לקחים, לא צריך להתערב בגוף הבוחר

שמחה רוטמן: גור, גם בנוגע לרשויות המקומיות אנחנו דחינו בצורה כזאת שלא תחייב פתיחת ספרים ולא תחייב הגשות מועמדות חדשות ולא שום דבר מהדברים האלה, שימרנו את המצב

שמחה רוטמן:       לא מנענו מאנשים לעבור דירה ולהיכנס לגוף הבוחר או לצאת מהגוף הבוחר, ולכן אני קיבלתי את הערותיך לגבי זה

שמחה רוטמן:  אני עקרונית אמרתי בתחילת הישיבה, ואני אומר את זה כאן לפרוטוקול, הרב של ירושלים שפגה כהונתו בדצמבר, על פניו היה צריך להיות חלק מהגוף הבוחר, כי אנחנו דחינו ואנחנו הוצאנו אותו מהגוף הבוחר, אבל קיבלתי את הטענה שלכם – מי שפגה כהונתו מסיבה זו או אחרת, לא ייכנס לגוף הבוחר

שמחה רוטמן:  אני לא עושה לו חוק פרסונלי להכניס אותו לגוף הבוחר

שמחה רוטמן:  אני כן אומר, אני כנראה אפיץ נוסח של סעיף, שאנחנו כן אם כבר על הדרך מתקנים כתוצאה מאותן בחירות מוניציפליות שגרמו לזה שאנחנו אמורים להישאר בלי חברי מועצת ובלי רבנים ראשיים, יש גם כמה רשויות מקומיות בדומה לתקנות שהופצו על ידי המשרד לשירותי דת בדצמבר, יש גם כמה ערים – זה יותר קשור לחוק הארכת מועדים מאשר קשור לחוק הזה, אבל אם אנחנו כבר עוסקים בחוק הזה, כדאי לעשות את זה, שצריך לייצר איזושהי הוראת גישור לדבר, שלא יהיה מצב שבגלל דחייה מוניציפלית, יש אנשים שכהונתם פוקעת ואין להם רבנים, יש ערים שאין להן רבנים

יהודה חשאי: יש לנו הוראת שעה, יכול להיות שאולי הם יחתמו על זה

שמחה רוטמן: אם זה בתקנות, תעשו את זה, תחסכו לי את זה בחקיקה, אני חושב שזה יותר נכון, אבל אם לא, אני אכניס את זה לנוסח מחר ונדון בהסדר הזה לגופו מחר

אלעזר שטרן: לא הבנתי, ההערה של חבר הכנסת רוט גם כן - - -     

שמחה רוטמן: ההערה של חבר הכנסת רוט, הוא הציג את זה כהסתייגות מטעמו

אלעזר שטרן: אבל לא להכניס את זה בנוסח?     

שמחה רוטמן: אני לא אכניס את זה כרגע בנוסח היו"ר, אבל אנחנו כן נציין את זה כהסתייגות מטעמו

שמחה רוטמן:  נדון בזה מחר

אלעזר שטרן: אבל את ההערה לגביה כהמשך כהונה - - -     

שמחה רוטמן: כן, את זה אני אכניס כנוסח היו"ר

שמחה רוטמן:       חברים, אנחנו נודיע על קיום הישיבה

שמחה רוטמן:  אני מקווה שנצליח לעשות אותה בהקדם

שמחה רוטמן:  נדון בה מחר, ואני מקווה שמחר גם יהיו הצבעות

שמחה רוטמן:       תודה רבה לכולם

שמחה רוטמן:  ישיבה זו נעולה